Errenteriako EAJk San Migel ospatuko du. Noticias de Navarra\nErrenteriako EAJk San Migel ospatuko du\nBihar Koldo Mitxelena plazan 17.30ean haurren txokolatada eta 19.00etan sardinak, marmitakoa eta sagardoa izango dira\n2018(e)ko irailaren 27a, osteguna - 06:03etan eguneratua\nErrenteria- Urteroko ohiturari jarraiki, Errenteriako EAJ/PNVk San Migel festa antolatu du biharko, bere patroi duen Aralarko Mikel Deunaren egunaren harira. Ekitaldiak Batzokiaren aurrealdean burutuko dira, Koldo Mitxelena plazan.\nHaurren txokolatadak emango dio hasiera jaiari 17.30ean. Ondoren, 19.00etan, helduek izango dute bere txanda, betiko moduan sardinak, marmitakoa eta sagardoa eskainiko zaizkie.\nJeltzaleek urteroko hitzordu honetara gonbidatu dituzte errenteriar guztiak, jai giroan jaki gozoez gozatzera. “Errenteriako EAJ/PNVko kideontzat oso berezia bilakatu da urteroko ohitura egin dugun festa hau, jai giroan eta era naturalean errenteriarrekin egoteko eta horiei entzuteko aukera ematen digu eta”, adierazi zuen atzo, Elixabete Muruak, Errenteriako EAJren Uri Buru Batzarreko lehendakariak.\nAlderdi EgunaJeltzaleek errenteriarrak animatu dituzte igandeko Alderdi Egunean parte hartzera. Alderdikideei nahiz alderdizaleei jakinarazi zaie igandean ospatuko den Alderdi Egunera joateko autobusa antolatu dutela. Autobusa 9.00etan irtengo da Zumardiko autobus geltokitik. Autobusean joan nahi duenak batzokian edo telefonoz, 943 002 509 telefonora deituta, eman dezake izena. - A.M.\netiquetas: errenteria, eaj, san migel


Ikasgelarako bi gomendio • ZUZEU\nKlaseetarako bi gomendio –\nAste honetan unibertsitatean hasi naiz berriro. Urtebete bakarrik pasa bada ere, arrotza egin zait berriro ikasgela batean sartu eta bi orduz norbaiti atentzio osoa eskaintzea. Ahaztuak ditut dagoeneko distraitzeko erabiltzen nituen trikimailuak.\nEta COVID-aren prebentzio protokoloek are arraroago bihurtu dute unibertsitatea. Urrian bagaude ere, oraindik klaseetara gerturatu ez den despistaturen bat badago, klaseetara itzultzeko aste honetan ikasi ditudan bi gauza funtsezko gomendatuko dizkizut. Oro har, klaseak dituen edo hasiko dituen edonorentzako zuzenduta daude gomendio hauek.\nEraman jantzi polarra\nEdo etxean gordeta duzun jertse handiena. Badakit, oraindik urria da eta aurrerago ateratzeko zain zaudela. Baina leihoak irekita orduak aulki batean eserita igaro behar dituzu. Egin kasu, eraman jantzi polarra. Eta ni bezalakoa bazara eta galtzak txorkatila bistan eramateko moda jarraitzen baduzu, jantzi galtzerdi luzeak. Eskertuko duzu.\n2. Lehenago iritsi\nHurrengoa aurrekoa baina gomendio pertsonalagoa da. Baina klasera behin bakarrik joateko asmoa baduzu ere, minutu batzuk lehenago iristea gomendatzen dizut. Eta posible den neurrian, leku onena aukeratu: aurreneko ilaran. Hau ez da irakasleari koipea emateko estrategia bat, ez. Baina klasera behingoagatik joatea erabakitzen duzunean, kontua nondik nora doan jakitea komeni zaizu. Eta musukoarekin, ba hori, ulermena zaildu egiten denez, behintzat irakaslea ozenago entzungo duzu.\nMomentuz, hauek dira aste honetan zehar biltzen (eta erabiltzen) joan naizen bi gomendio nagusiak. Erabilgarriak izango zaizkizuelakoan, animo guztioi klaseekin.\nKlaseetarako bi gomendio\nCovid-19, Ikasgela seguruak, unibertsitatea


Maast-et-Violaine - Wikipedia, entziklopedia askea.\nArcy-Sainte-Restitue, Cuiry-Housse, Lesges, Muret-et-Crouttes, Nampteuil-sous-Muret eta Serches\n74 (%50.3) 73 (%49.7)\nMaast-et-Violaine Frantziako udalerri bat da Aisne departamenduan dagoena, Frantzia Garaia eskualdean. 2013an 151 biztanle zituen.\n2007an udalerrian erroldatutako biztanleak 160 ziren. Familiak 56 ziren, horien artean 8 pertsona bakarrekoak ziren (8 bakarrik bizi ziren gizonak), 16 seme-alabarik gabeko familiak ziren, 20 seme-alabarik gabeko bikoteak ziren eta 12 seme-alabak dituzten guraso-bakarreko familiak ziren.\n2007an 70 etxebizitza zeuden, 58 familiaren etxebizitza nagusia ziren, 2 bigarren erresidentzia ziren eta 10 hutsik zeuden. 69 etxeak ziren eta 1apartamentu bat zen. 58 etxebizitza nagusietatik 37 bere jabearen bizilekua ziren, 20 alokairuan okupaturik zeuden eta 1 doan lagata zegoen; 7 etxek bi gela zituzten, 8 etxek hiru zituzten, 14 etxek lau zituzten eta 29 etxek bost zituzten. 34 etxek euren parking plaza propioa zuten azpian. 21 etxetan ibilgailu bat zegoen eta 28 etxetan bat baino gehiago zituzten.\nMaast-et-Violaine udalerriko biztanleria-piramidea 2009an .\n2007an lan egiteko adina zuten pertsonak 110 ziren, horien artean 76 aktiboak ziren eta 34 inaktiboak ziren. 76 pertsona aktiboetatik 69 lanean zeuden (43 gizon eta 26 emakume) eta 7 langabezian zeuden (4 gizon eta 3 emakume). 34 pertsona inaktiboetatik 9 erretiraturik zeuden, 11 ikasten zeuden eta 14 "bestelako inaktibo" gisa sailkaturik zeuden.\n2009an Maast-et-Violaine udalerrian 63 unitate fiskal zeuden, 162,5 pertsonek osaturik. Pertsona bakoitzeko diru-sarrera fiskalaren mediana urteko 16.413 euro zen.\n2000. urtean Maast-et-Violaine udalerrian 5 nekazaritza-ustiategi zeuden.\nMuret-et-Crouttes (2,5 km)\nNampteuil-sous-Muret (2,7 km)\nCuiry-Housse (3,4 km)\nArcy-Sainte-Restitue (3,6 km)\nChacrise (4,1 km)\nDroizy (4,1 km)\nLaunoy (4,2 km)\nAmbrief (4,9 km)\nLesges (5,1 km)\nOrriaren azken aldaketa: 18 abendua 2021, 19:09.


Nazioarteko 120 aditu bilduko ditu Zientzia, Teknologia eta Generoaren Iberoamerikako XII. Biltzarrak, Bilbon\nPublicado 2018/07/16 17:32:12CET\nEuskal Herriko Unibertsitateak (EHU) antolatutako Zientzia, Teknologia eta Generoaren Iberoamerikako XII. Biltzarra ospatuko da asteazkenetik ostiralera, uztailaren 18tik 20ra, Bizkaia Aretoan, Bilbon. Aurtengo edizioan nazioarteko 120 adituk parte hartuko dute, besteak beste, Mexiko, Costa Rica, Brasil, Txile, Alemania, Kuba, Argentina, Ekuador edo Espainiatik helduak.\nEusko Jaurlaritzaren, Iberoamerikako Estatuen Erakundearen eta L'Oréal Unesco programaren laguntza izan du antolakuntzak biltzarra prestatzeko, EHUk prentsa ohar bidez jakinarazi duenez.\nBiltzarra bi urtean behin antolatzen da. Lehenengo aldiz Madrilen antolatu zen, 1996an, eta ondoren, besteak beste, Panaman, Kuban, Brasilen, Argentinan eta Mexikon egin da. Azken edizioa Costa Rican antolatu zen, 2016an. Aurtengo edizioko lanen oinarria zientziaren, teknologiaren eta osasunaren artean dagoen harremana generoaren ikuspegitik aztertzea eta eztabaidatzea izango da.\nHasierako ekitaldia 09.00etan hasiko da eta Eulalia Pérez Sedeño biltzarreko presidenteak, Cristina Uriarte Eusko Jaurlaritzako Hezkuntzako sailburuak, Izaskun Landaida Emakundeko zuzendariak, Juan Carlos Toscano Grimaldi Iberoamerikako Estatuen Erakundeko ordezkariak eta Idoia Fernández EHUko Berrikuntza, Gizarte Konpromiso eta Kulturgintzako errektoreordeak parte hartuko dute.\nHiru egunetan zehar, biltzarreko parte hartzaileek sei gai multzo landuko dituzte: Genero ikuspegia osasunaren arloko ikerketan, esku hartzean eta praxian; Ingeniaritza eta teknologia; STEAM diziplinak: ibilbide akademiko-profesionaletan duten eragina; Ezagutza tekno-zientifikoa eraikitzea; Zabalkunde eta hedapen zientifikoa eta teknologikoa: diskurtso hegemonikoak zalantzan jartzen; eta Zientziak: ikerketa, jasangarritasuna eta garapena.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Lanbide Heziketa" author_facet:"Urresti, Igor"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Lanbide Heziketa Egilea: Urresti, Igor\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Objektu arkeologikoak ustekabean aurkitzea\nAldez aurreko baimenak\nOndare arkeologikoaren gaineko eraginari buruzko txostena\n% 50eko dirulaguntza\nOndasun arkeologiko bat ustekabean aurkitu dut; zer egin behar dut?\nZein hartzen dira ustekabeko aurkikuntza modura?\nAusaz edo lurzorua irauli edo edozein motatako obra edo eraispen lanen ondorioz aurkitutakoak izango dira ustekabeko aurkikuntzak, aurkitutakoa existitzen zela jakina ez denean.\nZer egin behar dut Araban ondasun arkeologiko bat aurkituz gero?\nUtzi objektua edo egitura dagoen moduan. Erdi lurperatuta badago, ez azaleratu eta ez garbitu; izan ere, pieza horren data zehazteko lagungarria izan daitekeen informazioa ezabatu dezakezu. Argazkiak atera eta aurkikuntza puntua sakelako telefonoarekin zehaztu (Google mapsekin, esaterako), edo krokis bat eginez edo erreferentziazko puntuen argazkiak ateraz.\nOndoren, berehala jakinarazi Arabako Foru Aldundiko Museo eta Arkeologia Zerbitzuari. Bibatera deitu ahal diguzu, Arabako Arkeologia Museora, 945 20 37 00 zenbakira, edo e-mail bat bidali museoarqueologia@araba.eus helbidera.\nObjektu txikia bada eta desagertzeko edo hondatzeko arrisku larria badago, kontu handiz batu eta poltsa batean sartu behar duzu. Ez garbitu; aitzitik, objektuak inguruan zuen lur apur batekin mantentzea komeni da. Ez ahaztu aurkikuntza egin duzun lekuaren kokapena jaso behar duzula. Deitu lehenbailehen BIBAT Arabako Arkeologia Museora eta zita bat eskatu objektua entregatzeko.\nAurkikuntza lurrak iraultzeko obren ondorioz egin badut, edo lurzatiak goldatzean, landaketa lanetan, zuhaitzak botatzean edo entresaka egitean, hesiak ipintzean edo zuloak egitean, etab.?\nAztarnak agertu diren zonan lanak eten behar dituzu, eta berehala jakinarazi behar diozu Museo eta Arkeologia Zerbitzuari. Langile teknikariek jarraibide gehiago emango dizkizute; bertaratu egingo dira edo adituren bat bidaliko dute aztarnen ezaugarriak jakin eta egin beharrekoa erabakitzeko.\nInork ez badu jakin aztarnak agertu diren leku horretan aztarnategi bat zegoenik, Arabako Foru Aldundiak ordainduko du beharrezko esku hartze arkeologikoa, salbu eta Eusko Jaurlaritzak ondasuna aitortzeko izapideak hasiz gero; kasu horretan, Aldundiak esku hartze arkeologikoaren kostuaren % 50 ordainduko du.\nAurkitutako objektuak norenak dira?\nObren ondorioz zein ustekabean aurkitutako ondasun arkeologikoak jabari publikokoak dira. Mugi daitezkeen objektuak izanez gero, nahitaez utzi beharko dira material arkeologikoen gordailu ofizialean, bertan gordetzeko; gure kasuan BIBAT Arabako Arkeologia Museoan utzi beharko dira (Aiztogile kalea, 54. 01001, Gasteiz).\nOharra: Jarraibide hauek Euskal Kultura Ondarearen 6/2019 Legearen 74. artikuluan eta Arabako lurralde historikoko jarduera arkeologikoak arautu zituen 323/1991 Foru Dekretuan daude oinarrituta.\nInformazio hau orientagarria da. Informazio gehiago jasotzeko edo zalantzak argitzeko Arabako Arkeologia Museoarekin harremanetan jar zaitezke:\nTelefonoa: 945 20 37 00\nDetektagailuei buruzko ohiko galdera:\nMetal detektagailu bat erostea pentsatzen ari naiz; legala al da? Ba al dago metal detektagailuak erabiltzeko murrizketarik?\nEZ EROSI. Metal detektagailuak baimenik gabe erabiltzea ondare arkeologikoa HONDATZEKO eta ESPOLIATZEKO modu bat da.\nErabat debekatuta dago zona arkeologikoetan*. Soilik Araban 4.000 aztarnategi baino gehiago daude dokumentatuta, beraz, baliteke detektagailua erabiltzea delitua den leku batean erabiltzen aritzea.\nDetektagailua ezagutzen ditugun zona arkeologikoetatik kanpo erabiliz gero, ondasun arkeologiko bat aurkitzen duzun unean jarduera oro eten behar duzu, Arabako Arkeologia Museoari berehala jakinarazi behar diozu eta aurkitutako ondarea leku horretan bertan utzi behar duzu.\nEzin duzu objektua zeuretzat gorde, ondasun arkeologikoak jabari publikokoak baitira, eta ez duzu inolako konpentsaziorik eskuratuko aurkikuntzagatik, Euskal Kultura Ondarearen 6/2019 Legean EZ baita horrelakorik aurreikusi.\nHorrez gain, Araban aurkitutako objektu arkeologiko guztiak BIBAT Arabako Arkeologia Museoan gorde behar dira, gure lurraldeko material arkeologikoen gordailu ofizialaren zentroan, alegia. Ez entregatzea oso arau hauste larria da, eta 1.000.000 eurora arteko isunak eragin ditzake.\n1985az geroztik aurkitutako material arkeologikoen salmenta erabat debekatuta dago.\nTestuingurua dokumentatzeko eta objektuak eta egiturak ateratzeko berariazko metodoa eskatzen duen zientzia da arkeologia. Metodologia hori jarraitzen ez bada, datu berreskuraezinak galdu egiten dira, hain zuzen ere aurkitutako objektuak bezain baliotsuak edo are baliotsuagoak izan daitezkeen datuak.\nOndare arkeologikoa ondo dago dagoen lekuan. Ehunka edo milaka urtez biziraun du, eta ez dago arriskuan kontrolatu gabeko lur mugimendurik ez badago.\nHistoriaz eta naturaz gozatzeko modu asko daude. Arabak bisitatu beharreko ehunka leku zoragarri ditu, paseatzea eta gozatzea besterik eskatzen ez dutenak. Gure iragana deskubritzeko museo zoragarriak, milioika liburu eta online baliabide ugari dituzu eskuragarri.\n* Arabako Foru Aldundiaren baimena eduki ezean, lurzorua iraultzen duen prospekzio geofisikoa baita.\nJarraibide hauek idazteko indarrean dauden lege eta arau hauek hartu dira oinarritzat:\nEuskal Kultura Ondarearen 6/2019 Legea\n195/2018 Dekretua, Bilboko Burdin Hesia eta defentsak (Araba eta Bizkaia), monumentu multzo kategoriarekin, kultura ondasun kalifikatu izendatzeko dena\n323/1991 Foru Dekretua, zeinaren bidez Arabako lurralde historikoko jarduera arkeologikoak arautu diren\nAldez aurreko baimenei buruzko ohiko galderak:\nZergatik behar dut AFAko Museo eta Arkeologia Zerbitzuaren aldez aurreko baimena obra bat egiteko?\nEsku hartzea egingo den lurzatian edo obraren eragina jasoko duen eraikinaren orubean aztarnategi arkeologiko bat egon daitekeelako.\nArabako Foru Aldundiak, Museo eta Arkeologia Zerbitzuaren bitartez, bermatu egin behar du egingo diren obrek ahalik eta eraginik txikiena izango dutela arkeologia aztarnetan. Horrez gain, erasandako arrastoak modu egokian dokumentatzea ere bermatu behar du. Horretarako, eta Euskal Kultura Ondarearen 6/2019 Legearen 65. artikuluan oinarrituz, obra sustatzaileari eskatzen zaio Museo eta Arkeologia Zerbitzuak emandako zama arkeologikoen txostenean jasotakoa bete dezan, gure ondarea babeste aldera.\nZer egin behar dut baimena lortzeko?\nAFAko Museo eta Arkeologia Zerbitzuari ondare arkeologikoen gaineko eraginari buruzko txosten bat eskatu behar diozu. Txosten horretan zuk egin beharreko obrak arkeologia aztarnetan izan dezakeen eragina zehaztuko da, baita hartu beharreko neurriak ere. Hala, kasu hauek gerta daitezke:\nObrak ez du eragin arkeologikorik; udalari jakinarazten zaio, zuk aurkeztutako obra lizentziaren eskaera izapidetzen jarraitu ahal izateko.\nObrak eragin arkeologikoa dauka, eta arkeologo batek honako esku hartze hauetakoren bat edo batzuen konbinazioa egin behar du:\nObren kontrol arkeologikoa\nProspekzioa edo miaketa\n2. puntuan aipatutako kasuan egonez gero, eskatutako esku hartze arkeologikoaren motaren arabera jarraitu beharreko bi prozedura ezarri dira:\nObren kontrol arkeologikoa egin behar izanez gero, esku hartzea obrekin batera egingo da, aldi berean (ikusi 2.1 puntua).\nGainerako esku hartze arkeologikoak obrak hasi aurretik egin beharko dira (ikusi 2.2 puntua).\n2.1 Obren kontrol arkeologikoa\nObren sustatzaileak arkeologia enpresa bat edo arkeologo profesional bat kontratatu beharko du, kontrol arkeologiko hori egiteko.\nArkeologiako profesionalak berariazko proiektu arkeologikoa aurkeztu beharko du Arabako Foru Aldundiko Kultura eta Kirol Sailean, eta sailak baimen arkeologikoa emango du, hala badagokio.\nBaimen hori emandakoan, Museo eta Arkeologia Zerbitzuak udalari jakinaraziko dio obra lizentzia eman daitekeela, ez badago beste era bateko eragozpenik.\nSustatzaileak sasoiz jakinaraziko dio baimendutako arkeologoari obrak noiz hasiko diren, hura lanok kontrolatzen has dadin. Obrak ez dira inola ere hasiko arkeologoa aurrean ez bada. Lanen garapena bat etorri beharko da dokumentazio arkeologikoaren beharrekin.\nTratamendu bereziren bat behar duten arkeologia intereseko aztarnak agertuz gero, aldi baterako eten ahal izango dira obrak, hain zuzen ere, harik eta AFAko Museo eta Arkeologia Zerbitzuak zehaztuko dituen beste neurri zuzentzaile batzuk hartu arte.\nJarduketa arkeologikoa bukatutakoan, Arabako Foru Aldundiko Kultura eta Kirol Sailak obra proiektuei buruzko behin betiko irizpena emango du, eta izapide arkeologikoa bete den ebatziko du.\n2.2. Gainerako esku hartze arkeologikoak\nObren sustatzaileak arkeologia enpresa edo profesional bat kontratatuko du.\nEsku hartzeetan lortutako emaitzetan oinarrituz, Museo eta Arkeologia Zerbitzuak hartu beharreko neurri zuzentzaileak ezarriko ditu.\nJarduketak bukatuta, arkeologoak emaitzen aurretxostena egingo du, eta Arabako Foru Aldundiari entregatuko dio.\nAurretxosten horretan oinarrituz, Arabako Foru Aldundiak izapide arkeologikoa bete den edo ez jakinaraziko du. Horrez gain, lurzatian zama arkeologikoak erabat libratuko diren (arkeologia aztarnarik agertzen ez bada) edo etorkizunera begira horiei eutsiko zaien (lurzatiko zatiren bat industeke eta dokumentatzeke geratuz gero) zehaztuko da.\nUdalari prozesu osoaren berri emango zaio.\nNork ordaindu behar du esku hartze arkeologikoa?\nObraren sustatzaileak hartuko du bere gain jarduketa arkeologikoaren kostua.\nIzapide arkeologikoa bete eta ordainketa egin eta gero, sustatzaileak esku hartze arkeologikoaren kostu osoaren % 50eko dirulaguntza eskatu ahalko dio Arabako Foru Aldundiari.\nOndare arkeologikoaren gaineko eraginaren txostenari buruzko ohiko galderak:\nZer da ondare arkeologikoaren gaineko eraginari buruzko txostena?\nOrube edo lurzati batean arkeologia aztarnak dauden zehazten duen txosten bat da, eta esku hartze arkeologiko bat egitea beharrezkoa den ala ez. Horrez gain, egin beharreko esku hartze mota ere zehazten da bertan.\nTxosten horiek obra proiektu zehatz bati buruzkoak izaten dira. Hala, obren izaeraren arabera, eskatzen den esku hartze mota desberdina izan daiteke (ez da gauza bera lurzati bat urbanizatzea eta zoru bat aldatzea).\nEskatutako esku hartzeak nahitaez bete behar dira azkenean obra egingo bada.\nBidenabar, orube edo lurzati jakin batean arkeologia aztarnak egon izana jasota dagoen jakiteko ere eska daitezke ondare arkeologikoaren gaineko eraginari buruzko txostenak, obra proiektua eduki beharrik gabe (lurzatiaren salerosketara begira, esaterako).\nNoiz behar dut?\nDagokizun udalak Museo eta Arkeologia Zerbitzuak emandako baimena eskatzen dizunean obra lizentzia emateko.\nZure jabetzako lurzati batean obra bat egitea edo lurrak edozein modutan mugitzea pentsatzen ari zarenean (landaketa lanak, zuhaitzak botatzea edo entresaka egitea, hesiak jartzea edo zuloak egitea, etab.). Denboraz planifikatzea lagungarria da administrazio izapideak azkartzeko eta betearazpen epeak laburtzeko; dirua aurrezten ere lagundu ahal dizu. Legea betetzeaz gain, Arabako ondare arkeologikoa zaintzen lagunduko duzu.\nLurzati bat erostea edo saltzea pentsatzen ari bazara, komeni da lurzatia erabili ahal izateko baldintzatzaile guztiak ezagutzea, baldintzatzaile arkeologikoak barne.\nZein agiri aurkeztu behar dut?\nLurzatiaren katastroko erreferentzia edo orubearen helbidea (udalerria, poligonoa eta lurzati zenbakia).\nObren proiektua (memoria, planoak eta aurrekontua).Obra proiekturik behar ez duen jarduketa txiki bat izanez gero, jarduketaren irismena xehetasunez azaldu beharko da;\nizango da gutxienez kokapen plano bat eta aurrekontu xehatua aurkeztea.\nKontsultaren helburua arkeologia aztarnak dauden edo ez jakite hutsa bada, eskaeran arrazoi zehatza adierazi behar da.\nEskatutako dokumentazioa Arabako Foru Aldundiko Erregistro Nagusian entregatuz. Helbidea: Probintzia plaza, 5. 01001 Vitoria-Gasteiz.\nEskatutako dokumentazioa Arabako Foru Aldundiko Egoitza elektronikoko Erregistro Nagusian entregatuz.\nZure kontsultaren helburua informazioa lortzea baino ez bada, helaraz iezaguzu helbide honetara: museoarqueologia@araba.eus\nZer gertatuko da ondoren?\nMuseo eta Arkeologia Zerbitzuak dokumentazioa aztertuko du, eta ondare arkeologikoaren gaineko eraginari buruzko txostena emango du; txostena eskatzaileari helaraziko zaio. Beharrezkoa denean, kasuan kasuko udalari ere jakinaraziko zaio.\nTxosten horiek obra proiektu zehatz bati buruzkoak dira, eta proiektuan aldaketa nabarmenak eginez gero txostenak ere alda daitezke. Horrenbestez, aldaketa horiek Museo eta Arkeologia Zerbitzuari jakinarazi behar zaizkio.\nDirulaguntzari buruzko ohiko galderak:\nArabako lurralde historikoan esku hartze arkeologikoak egin behar izan dituzten partikularrek, auzokideen erkidegoek eta enpresek.\nUdalek, administrazio batzarrek eta bestelako erakunde publikoek EZ daukate dirulaguntza hau jasotzeko eskubiderik.\nNoiz eska daiteke dirulaguntza?\nJarduketa arkeologikoa bukatu ondoren, eta kontratatutako arkeologia enpresari fakturaren kopuru osoa ordaindu eta gero.\nEskaera egiteko eperik ba al dago? Zein agiri aurkeztu behar ditu eskatzaileak? No entregatu behar da dokumentazioa?\nArabako Lurralde Historikoko zona arkeologikoei eta/edo paleontologikoei eragiten dieten obren ondorioz egindako esku hartze arkeologiko eta paleontologikoetarako laguntzen deialdia 2022\nMuseo eta Arkeologia Zerbitzuko teknikariek txostena emango dute, dirulaguntza emateko eragozpenik dagoen zehaztuz.\nTxostena positiboa bada, esku hartzearen kostuaren % 50 eskatzaileak emandako bankuko kontu korrontean ordainduko da.\ne-mailak: serviciomuseosyarqueologia@araba.eus eta museoarqueologia@araba.eus\nOndarearen gaineko legedia\nLegediari buruzko ohiko galderak:\n383/1991 Foru Dekretua, zeinaren bidez Arabako lurralde historikoko jarduera arkeologikoak arautu diren.\nAitortutako azken ondasunak\nEuskadiko azken monumentu izendapenak


Aloña Mendiren aurkako neurketarako deialdia (Igandea, 16:30) - CD Anaitasuna\nEtxean hiru neurketa galdu dituzte soilik eta horrek partida arriskutsua bihurtzen du gureentzat biharkoa. Gainera, kontuan hartu beharko da pasa den asteburuan Errenterian hartutako jipoitik berreskuratu nahiko dutela oñatiarrek, 6 eta 2 galdu baitzuten Touring taldearen aurka Fanderian.\nAloña Mendi etxean sendo agertu baldin bada, zer esan gure mutilei buruz, etxean zein etxetik kanpo egiten ari diren denboraldia aparta ari baita izaten. Txerloiatik urrun erakusten ari diren sendotasunak biharko neurketarako balio behar lieke gureei, eta Aloña Mendiri inongo arazorik gabe aurre egiteko moduan izango dira. Taldeko jokalari denak prest ditu entrenatzaileak, baina gaur goizean egindako azken entrenamenduaren ostean jakinarazi du Quindosek zein 18 jokalari eramango dituen Azkoagainera.\nZaleak berriz ere taldearekin\nTaldea oraingo lehia honetan ere ez da bakarrik izango, orain bi aste Irunerako antolatu zen bezala, zaleek bikain erantzun baitiete autobusaren deialdiari. Anaitasunak zaleentzako doako autobusa jarri zuen, eta bihar ere ehun zale baino gehiagok Oñatiko lurretan Anaitasunaren kolore gorria zabalduko dute, autobuserako 100 jarraitzaile inguruk eman baitute izena. Modu honetan klubak bi autobus ezarri behar izan ditu zaleak taldearekin batera eramateko. 15:30ean irtengo dira Liburutegiko geltokitik Anaitasunaren babesle den Aldalurren bi autobusak.


www.franckdolosor.com - 2021eko hauteskundeak\nIpar Euskal Herria hauteskunde kanpainan murgildua dago ekainaren 20 eta 27an Akitania Berria eskualdeko asanblea eta Pirinio Atlantikoetako departamenduko kontseilua berrituko direlako.\nTokiko hauteskundeak izan arren garrantzi handikoak dira:\n-eskumen asko beren eskuetan dagoelako;\n-urtebete baino gutxiago falta baita hauteskunde presidentzialak eta legegileak ospatzeko Frantzian 2022ko udaberrian.\nTest handia izanen da beraz Emmanuel Macron errepublikako presidentea eta "Errepublika Martxan" bere mugimenduarentzat.\n-Akitania Berria eskualdeko hauteskundeen emaitzek ondorio zuzena izan dezakete Euskal Y proiektuarentzat, gaur egun EAEn egiten den inbertsio handienarentzat. Irundik iparraldera nolako konexioa izanen den Akitania Berria eskualdeko kontseiluaren esku dago, hein batean.\n-Akitania Berria-Euskadi-Nafarroa euroeskualdearen osaketan ere ondorioak daude. Hendaian kokatua den erakundeak mugaz gaindiko proiektuak eta formakuntzak sustatzen ditu.\nAkitania Berria Frantziako estatuko eskualde zabalena da Hendaiatik Futuroscope parkeraino (Poitiers) hedatzen baita eta sei milioi biztanle biltzen dituelako.\nBordelen dagoen eskualdeko kontseiluak 183 ordezkari biltzen ditu garapen ekonomikoa, hurbileko garraio publikoak, formakuntza profesionala, lizeoak eta ikerketa sustatzeko, besteak beste. Aurrekontua: 3 200 mila milioi euro.\nAeronautika, nekazaritza, arnogintza eta turismoak pizu handia daukate.\nAkitania Berria eskualdeko hauteskundeetan zortzi zerrenda lehiatuko dira aurten.\nAlain Rousset gaur egungo presidente sozialistak (70 urte) bere burua berriz aurkeztu du bosgarren legealdian agintzeko asmoarekin.\nAburu ikerketen faboritoa da bai baina hurbil hurbil dauka eskuin muturra. Inork ez badu gehiengorik lortzen hautagai bozkatuenek bigarren itzulia egin beharko dute.\nAlain Rousset (Alderdi Sozialista) %25\nEdwige Diaz (Rassemblement National) %24\nGeneviève Darrieussecq (Errepublika Martxan) %19\nNicolas Florian (Errepublikarrak) %14\nNicolas Thierry (Berdeak) %11\nClémence Guetté (France Insoumise) %5\nEddie Puyjalon (Mouvement ruralité) %3\nGuillaume Perchet (Lutte Ouvrière) %1\nHautagaien artean euskal ordezkariak daude, besteak beste, PS zerrendan Mathieu Bergé Baionako zinegotzia, Frédérique Espagnac senataria, Andde Sainte Marie independentea-Abertzaleen Batasuneko bozeramaile ohia. Darrieussecqen zerrendan: Kanboko alkatea eta Yves Ugalde Baionako kultura alkate ordea. Eskuindarren artean, Maider Arosteguy Miarritzeko alkatea eta Sylvie Durruty Baionako lehen alkate ordea. Ekologisten taldean Sophie Bussière abokatu lapurtarra, Tote Elizondo laborari urruñarra eta Alice Leiciagueçahar, gaur egungo eskualdeko kontseilaria.\nFrantziako estatuko departamendu honek Lapurdi, Baxenabarre, Zuberoa eta Biarnoa lotzen ditu. Hiriburua: Paue.\n650 000 herritar inguru, 312 000 Ipar Euskal Herrian.\nDepartamenduko kontseiluak 825 milioi euroren aurrekontua du eta ia bi heren arlo sozialari ematen du gizarte gaiak kudeatzea baita bere lehentasuna.\nDepartamenduko kontseiluak jende nagusia, elbarrituak eta haurrei zuzendutako laguntzak banatzen ditu.\nUdalak laguntzeaz gain, kolegio publikoak, su hiltzaileen zerbitzuak, eta turismoaren sustatzea kudeatzen ditu ere 260 langile publikorekin.\nZuntz optikoa ezartzen ari da lurralde osoan.\nMugaz gaindiko elkarlana egiten du ere Gipuzkoako Foru Aldundia, Nafarroako Gobernua eta Aragoiarekin. (Gizarte gaiak eta larrialdi zerbitzuak).\nPirinio Atlantikoetako departamendua 27 kantonamendutan zatituta dago, horietatik hamabi Ipar Euskal Herrian daude.\nBarruti bakoitzak 25-30 000 biztanle dauzka.\nKantonamendu bakoitzean laukote bat aukeratzen da:\nPauen dagoen departamenduko kontseilura joanen diren gizon eta emazte bat, eta joan edo hilko balira haiek ordezkatuko lituzketen bi ordezkari, hauek ere gizon bat eta emazte bat. Helburua da berdintasunaren errespetatzea maila eta egoera guztietan.\n27 kantonamenduek 54 ordezkari izendatzen dituzte.\nIpar Euskal Herriko 12 kantonamenduetan 24 ordezkari hautatzen dira beraz.\nAlderdietako kideek edo independenteek aurkezten dute beren burua.\nJean Jacques Lasserre gaur egungo presidente zentrista (Modem) hautagaia da berriz (77 urte) eta bere inguruan hainbat hautagaitza aurkeztu da ere kantonamendu desberdinetan. Hautagaitza horietan bildu dira Modem, Errepublika Martxan-La République en Marche eta Errepublikarrak-Les Républicains bezalako alderdietako kideak, eta zenbait independente.\nEzkerra gaur egungo gehiengoaren alternatiba da. Alderdi sozialista, Berdeak eta Komunistak zatituta aurkezten dira gehienetan lehen itzulian eta aliantzak lortu ohi dituzte bigarrenerako.\nEH Bai ezker abertzalearen koalizioak hautagaiak aurkeztu ditu aurten ere kantonamendu guztietan. 2015ean emaitza onak lortu zituen eta lehen aldiz 12 kantonamenduetatik bostetan bigarren itzulira sailkatzea erdietsi zuen. Bigarren itzulian, ezkerraren boto gehienak eskuratu zituen.\nEskuin muturrak ere gorakada handia izan du azken urteetan Ipar Euskal Herrian ere, eta aldi honetan hautagaiak aurkeztu dituzte 11 kantonamendutan.\nLehen itzulian inork ez badu botoen erdia lortzen, zentsoaren %12,5 gainditu duten hautagai guztiak berriro lehiatu ahal izanen dirabigarren itzulian.\n-Abstentzio handia dagoenean oso gutxik lortzen dute bigarren itzulira igarotzea.\n-Kantonamendu bakoitza "mundu" ezberdina da. Hautagai nagusiek ideia berak jarraitzen dituzte oro har baina batzuk eta besteen perfilek eta inplantazioak asko baldintzatzen dute behin betiko emaitza.\nEnplegua, etxebizitza, hezkuntza eta mugikortasuna dira herritarren kezka nagusiak. Etxebizita duina lortzeko arazoa ez da berria baina tentsioa asko handitu da pandemia garaian dena geldirik zegoelarik prezioek etengabe igotzen segitu dutelako.\nJean Jacques Lasserre Pirinio Atlantikoak eta María Chivite Nafarroa Garaiko presidenteak elkarrekin Esnazun egindako mugaz gaindiko topaketan lankidetza bosgarren hitzarmenaren izenpetzean


By admindeusto26 apirila, 202110 ekaina, 2021Elkarrizketak\nIdatzi beharra era askotara bizi daiteke. Egon daiteke bizipen jakin batzuk idatziz jasotzeko beharra. Beste batzuetan, egon daiteke barru-barruko hausnarketak paperean jarri beharra. Edo batzuetan, egon daiteke istorioak sortu beharra, nire kasuan bezala. Benetako bokazioa bada, premia larri bihurtuko da, eta ezin izango dute alde batera utzi. Idatzia inork inoiz irakurtzen ez badu ere, idazten dutena burua ordenatzeko baino ez bada ere, idatzi egin beharko dute.\nEzer baino lehen, zorionak zuen bosgarren umearen jaiotzagatik.\nDuela hiru urte argitaratu zen zure lehenengo eleberria La ciudad de la lluvia eta iaz, El lenguaje oculto de los libros. Lehenengoaren prestaketak denbora gehiago eskatu zizun bigarrenarenak baino. Kontatuko zeniguke zelakoa izan zen proiektu bakoitzaren hasiera eta ondorengo garapena?\nEsan izan dute La ciudad de la lluvia liburuak denbora gehiago eskatu zidala eta egia da, urte asko eman nituen istorioarekin. Ez nuen eperik, ez nekien nire gelaren intimitatean urteetan idazten aritu nintzena inork inoiz irakurriko zuen. Gero Planeta-Destino etorri zen, izugarri gustatu zitzaien, argitaratu eta literatura arrakastaren zurrunbilo guztia sortu zen. Nobela beltza zen, 1983ko Bilbon garatzen zena. Uholdeen eta Athletic-en arrakastaren urtea izan zen. Garai gris, industriala eta terrorismoa atzealdean zuena. Ospe handiko abokatu bat eta Athleticeko futbolari bat eta enpresaburu bat gertatzen ari ziren hilketa batzuk ikertzen ari ziren -beraiek bakarrik zekiten hilketak zirela, gainerako guztiek suizidioak edo heriotza naturalak zirela uste zuten-, eta euren ikerketek heriotza horiek Berlinen 1941ean naziei iruzur egin zien pertsonaia baten istorio bitxiarekin lotzera eraman zituen. Prestakuntza handiko nobela izan zen eta jende asko zegoen atzean (garai hartako jokalariak, Vicente del Bosque, esaterako; edo garai hartako enpresaburu asko).\nArgitaratu berri dugun eleberria -animatu egiten zaituztet denok irakurtzera (barreak)- El lenguaje oculto de los libros da. Gutxi gorabehera “hiru urte baino” ez ditut behar izan idazteko. Kontua da, istorio hori idaztean, banekiela milaka irakurle izango nituela eta emateko epe batzuk nituela Destinori lana entregatzeko. Horrek presio handiagoa eransten du, baina lasaitu ere egiten zaitu: bitarteko gehiago duzu, segurtasun handiagoa idazten duzun horretan eta esperientzia handiagoa.\nUste dugu -hala esan du kritikak eta prentsak (bide batez, eskerrak eman nahi dizkiet liburuarekin dena eman dutelako)- nobela borobila atera zaigula. Abentura thrillerra da, hasieratik bertatik irakurlea harrapatzeko diseinatua. XX. mendeko 30eko hamarkadako idazle ospetsu eta enpresaburu bati buruzkoa da, Gabriel de la Sotari buruzkoa; Bilbo eta Oxford artean bizi zen. Iraganeko isileko kontu ilun bat zela eta, ezezagun batek -”Gaizkiaren Jauna” ezizena jarri ziotenak- bizitza ezinezko egiten zion. Hil aurretik, idazleak adiskiderik onenei (J.R.R. Tolkien eta C.S. Lewis-i) inoiz idatzi den lanik onena idazten laguntzeko eskatu zien. Hogeita hamar urte geroago, hil ondorengo nobela horretan idazle famatuaren altxor ezkutua aurkitzeko lorratzak egon zitezkeela jakinarazi zen. Eta mundu guztia, -Tolkien eta Lewis barne, haiek ere adiskidearen heriotzak eta azken nobelak zer enigma ezkutatzen zuen jakin nahirik- lorratzen bila hasi ziren… Eta Gaizkiaren Jauna berriro agertuko da eta tartean jartzen direnak hil egingo ditu.\nBi lanetan ikerketa lan fina, zaindua eta sakona ikusten da. Gainera, istorioak helduaroan ezagutu ez zenituen garaietan daude kokatuta. Zure ustez, zeintzuk izan dira zailtasunik handienak iraganeko bi garaiak eta eszenarioak kateatzeko?\nIragan garaietan edo lurralde ezezagunetan murgiltzea da idazle izatearen gauzarik politenetarikoa. La ciudad de la lluvia-rekin errazagoa izan zen, 80ko hamarkada zelako eta jende askok hitz egin zidalako garai hartaz. El lenguaje oculto de los libros-en kasuan, dokumentazio lana oso handia izan da. Alde batetik, sekretuak elkarri lotuta dituen bi garairi buruz hitz egiten da nobelan: 30eko eta 60ko hamarkadez. Bestetik, pertsonaia historikoak ere agertzen dira, J.R.R. Tolkien eta C.S. Lewis, eta protagonistarik garrantzizkoenetakoak dira. Haien lanak ez ezik bizitza ere aztertu behar izan nuen, ahotsa eta nortasuna baitute nobelan.\nJakina, Oxford-era joan behar izan nuen, hiri unibertsitario ederrera. Joan den mendearen hasieran zen bezalaxe ikus daiteke. Han hiriari, unibertsitateari eta Tolkien eta Lewis-i buruz dokumentatu nintzen gaian aditu zirenekin.\nNobelak Deustuko Unibertsitatearen eta Oxfordekoaren arteko konexioa egiten du eta hori gozagarri gertatu zait.\nLanen salmentarekin irabazten duzunaren zati bat gizarte proiektuetara bideratzen duzu: Cáritas-era lehenengoan eta Pequeño Deseo-ra bigarrenean. Zer uste duzu norbanakoaren gizarte erantzukizuna dela eta?\nNik beste lan bat dut. Abokatuen bulego batean egiten dut lan eta familia zabala dut. Baina bokazioz idazten dut. Horrek sakrifizio batzuk eskatzen dizkit, ez soilik indibidualak. Nire familiak ere jasaten ditu, udako oporretan antolatzen den planetara apuntatu ezin naizenean, adibidez. Egoki iruditu zitzaidan haiek ikustea, idaztean egiten dudanaren zati bat arrazoi handiago bategatik dela, beste batzuei laguntzeagatik. Egia da lehenengo liburuarekin gehiago lagundu niela Cáritasi eta beste gizarte erakunde batzuei. Baina azken nobela honekin Fundación Pequeño Deseo-ra bideratu dut gehiago, oso gaixo dauden umeen ametsak betetzen saiatzen denera. Haien pertsonaia maiteena -fikziokoa edo erreala- ezagutzea edo bidaia bat egitea edo beste gauzaren bat. Muntaketa zoragarria egiten da eta horrek lortzen du ume asko indartzea eta, batzuetan, klinikoki hobetzea. Muntaketa hori nire seme-alabek ikus dezakete, bideoetan jasotzen baita -batzuetan publikoak dira eta beste batzuetan pribatuak-, eta hala, laguntza eman diegun umeei aurpegia eta begiak jartzen dizkiegu, eta horrek mesede egiten diela uste dut.\nZer gomendatuko zenieke idatzi nahia noizbait izan duten Deustuko Unibertsitateko alumniei?\nOso erraza da. Noizbait idatz dezatela\nBukatzeko, eskerrak eman nahi dizkizugu eskaini diguzun denboragatik, baita Deustuko Unibertsitatea bi nobeletan aipatzeagatik ere, batean eztabaida batean eta bestean bi hilketaren gertaleku izanik. Esango zeniguke zer oroitzapen dituzun Unibertsitateko geletan ikasle eman zenituen urteez?\nOroitzapen asko ditut. Garrantzizkoena, zalantzarik gabe, hau: emaztea han ezagutu nuen. Gogoan dut askotan, Eraikin Nagusiko tokirik ederrenetatik nenbilela, zutabe, eskailera, pasabide haiek izaten nituen gogoan eta ez ziren ehun urte arinago izan ziren ikasleek ikusi zituztenetatik oso desberdinak. Unibertsitateak Bilbo hazten ikusi zuen eta Bilbo hazarazi egin zuen. Gure historiaren zati bat da.\nZuzenbide Ekonomikoko Liz. 03 Prom.\nZuzenbide Ekonomikoko Lizentziatura atera zuen (Prom.: 03) Deustuko Unibertsitatean. Ikasketak amaitu bezain laster, zerga ahokulari hasi zen lanean Garriguesen, 2008ra arte. Orduan, Deloittera pasatu zen eta han jarraitzen du Zerga arloko bazkide, Media arloko aditu (Ikusentzunezko produkzioak eta produkzio artistikoak), berregituratze operazio eta ondare handien arduradun, besteak beste. 2017an, “40 under 40” Iberian Lawyer aitormena jaso zuen, Penintsulako abokatu gazterik onenen artekoei emana.\nHorrekin batera, graduko eta graduondoko irakasle da Euskal Herriko Unibertsitatean eta Deustuko Unibertsitatean, eta El Correo egunkariko iritzi artikuluetako asteroko zutabegilea da. 2018an eman zuen argitara lehenengo nobela, La ciudad de la lluvia. 2020an, argitaratu zuen bigarrena, El lenguaje oculto de los libros. Biak plazaratu ditu Planeta-Destinorekin.


Pribatutasun politika | Abusu Ikastola\nArduraduna ABUSU IKASTOLA KOOPERATIBA ELKARTEA\nABUSU IKASTOLA KOOPERATIBA ELKARTEA, PONTOI BIDEA 20, 48004 - BILBAO (BIZKAIA) egoitza duen enpresa, BIZKAIA-ko Merkataritza Erregistroan inskribatuta dago, eta honako IFK hau du: F48083471 (aurrerantzean, enpresa) www.abusuikastola.eus domeinuan kokatutako webgune honen jabea da.\nWebgune honetarako sarbidea, nabigazioa eta erabilera librea eta doakoa da, baldin eta erabiltzaileak lege-ohar honen baldintzak betetzen baditu, eta indarrean dagoen legeria, ohitura onak eta Interneten eremuan normalean onartzen diren jokabideak mantentzen baditu. Webgunean edo haren bidez sar daitekeen orrialderen batean sartuta, erabiltzaileak berariaz adierazten du "lege-ohar" hau irakurri, ulertu eta onartzen duela. Jarraian aurkezten diren terminoak eta baldintzak onartzen ez badituzu, mesedez, utzi web-orria erabiltzeari; enpresak hori errespetatzen ez duten erabiltzaileentzat webgunera sarbidea mugatzeko eskubidea gordetzen du.\n"Lege-ohar" hau, baita webgune honen gainerako edukia ere, une oro aplikatzen zaion legeria errespetatuz egin da, batez ere honako lege honen arabera: uztailaren 11ko Datu pertsonalak babesteko Legea eta 34/2002 Legea, Informazioaren Gizartearen Zerbitzuei eta merkataritza elektronikoari buruzkoa. Datuak edozein momentuan berrikusi ahal izango dira indarrean dagoen legeriaren edozein aldaketetara egokitzeko. Kasu horretan, eduki berria aplikagarria izango da aldaketak webgunean argitaratzen direnetik, eta erabiltzaileentzat eskuragarri egongo da.\nEz dute ordenagailua kaltetzen, ezta horren funtzionamendua moteldu ere.\nGure "cookieak" edozein unetan ezaba ditzakezu, edo horiei uko egin zure nabigatzailea konfiguratuz.\n"Cookieak" ordenagailu jakin baten nabigatzailearekin (erabiltzaile anonimo bat) soilik lotzen dira.\nCookieei esker, erregistratutako erabiltzaileen nabigatzailea lehen aldiz baimendu ondoren ezagut ditzakegu, bisita bakoitzean erregistratu beharrik izan gabe haientzako soilik gordetako eremuetara eta zerbitzuetara sartzeko.\nGure "cookieak" ordenagailu batean ("aldi baterako cookieak") erabiltzailearen saioa ("saioko cookieak") identifikatzeko erabiltzen dira, eta ez dute erabiltzailearen izena edo horren bestelako informazio pertsonalik ematen.\nErabilitako "cookiek" ezin dituzte beste hornitzaile batzuek sortutako "cookie" fitxategiak irakurri.\nErabiltzaileak aukera du bere nabigatzailea konfiguratzeko pantailan "cookieak" harrera izan dezan jakinarazteko edo bere disko gogorrean "cookieak" instalatzea ekiditeko.\nGoogle Analytics zerbitzuak zure ordenagailuan instalatzen ditu. "Cookie" estatistikoak dira, eta horrekin datu baliagarriak ezagutu ditzakegu gure webgunea hobetzeko. Bildutako datu batzuk honako hauek dira, adibidez: jasotako bisiten kopurua, bisiten jatorria, gu aurkitzeko erabiltzen diren gako-hitzak edo bisitarien fluxu handiena duten orduak. Google Analytics pribatutasun-politikari buruzko informazio gehiago lor dezakezu esteka honetara joanda: Google Analyticsen cookie-politika.\nGure webgunean baimendu diren erregistratutako erabiltzaileak aintzat hartzeko erabiltzen da. Cookie hauekin webgunearen sarbide murritzeko ataletara sar zaitezke. "Cookie" hauek baztertu edo ezabatzekotan, gure webgunerako sarbide-kodeek ez dute behar bezala funtzionatuko.\n_gid Google Analytics-ek hornitutako Cookie. Erabiltzaileak bereizteko erabiltzen da.\n_ga Google Analytics-ek hornitutako cookie-a. Cookie honek identifikatzaile anonimo bat erabiltzen du erabiltzaile anonimoak bereizteko, erabiltzaileen interakzioei buruzko analisi bat eginez, zerbitzuak eskaintzeko.\nDrupal.tableDrag.showWeight Drupal-ek gure cookie hauek ezartzen ditu erabiltzailearen interfazearen lehentasunak gordetzeko. Tauletan errenkaden pisua erakutsi edo ez jakiteko.\ncookie-agreed Cookieen abisua onartu duzula gogoratzeko erabiltzen da, beraz, ez duzu webgunea bisitatzen duzun bakoitzean onartu behar.\nZure ordenagailutik ezabatu ditzakezu erabiltzen dituzun nabigatzaile bakoitzean instalatutako "cookieak". "Cookieak" gu bisitatzeko erabilitako nabigatzaile bakoitzean instalatzen dira eta, beraz, horietako bakoitzetik ezabatu behar dituzu.\nHemen duzu nabigatzaile nagusietan egiteko informazioa:\n"Cookieak" Chromen ezabatzea\n"Cookieak" Firefoxen ezabatzea\n"Cookieak" Internet Explorerren ezabatzea\n"Cookieak" Safarin ezabatzea\n"Cookieak" Operan ezabatzea


17 urte azpikoetan, hirugarren postua lortu dute Euskadiko txapelketan Fortunako Alba San Josek eta Sara Mediavillak\nFortunako Alba San Jose eta Sara Mediavilla. Unciti\nElkarrekin aritu dira joan den asteburuan Zurriolako hondartzan jokatu den 17 urte azpikoen Euskadiko txapelketan eta brontzezko domina lortu dute Fortuna taldeko Alba San Josek eta Sara Mediavillak. Pistako denboraldian ez dute emaitza onik lortu, baina hondar-tzakoan maila ona ematen hasi dira.\n-Noiz hasi zineten boleibolean?\n-A.S.J.: Bederatzi urterekin hasi nintzen ni ikastolan eta bertako taldea desagertu zenean, udako ikastaroa egitea erabaki nuen. Azken hiru urteak Fortuna taldean eman ditut.\n-S.M.: Nik ere hiru urte daramat Fortunan. Ikastolan probatu eta asko gustatu zitzaidan kirol hau. Ordutik, ez diot jokatzeari utzi.\n-Zein postutan jokatzen duzue?\n- A.S.J.: Nik lauko bezala jokatzen dut, pistaren ezkerraldean. Hiru dira nire betebeharrak: baloia jaso-tzea, batetik, erremateak egitea, bestetik, eta defentsan aurkariari blokeoak egitea, azkenik. Denetarik egiten jakin behar da boleibolean. Baloia kolokatzen duena beti da berbera, baina erremateak eta blokeoak egiteko gai izan behar dugu besteok.\n-S.M.: Taldeko kolokatzailea ni naiz. Postu horretan jokatzeko norbait behar zuen taldeak eta horregatik hasi nintzen. Nahiko gustura nabil. Errematea nork egingo duen erabakitzen dut nik.\n-Orokorrean, zein ezaugarri behar ditu boleibol jokalariak?\n- A.S.J.: Salto egiteko gaitasuna funtsezkoa da, hanketan malgukiak edukitzea, alegia. Erreflexuak edukitzea ere garrantzitsua da, baloiak abiadura handia hartzen du eta.\n-S.M.: Nire kasuan, kolokatzaileak baloia nahi duen tokian jartzeko gaitasuna behar du. Erabaki zuzena hartzeak berebiziko garrantzia du.\n-Eta zentimetroak ez al dira garran-tzitsuak?\n- A.S.J.: Hori baino garrantzitsuagoa da salto egiteko gaitasuna edukitzea. Oso altua izan arren, salto egiteko ahalmenik ez baldin baduzu...\n-S.M.: Ados nago, bai.\n-Zer moduzko denboraldia egin duzue aurten?\n- A.S.J.: Senior maila nazionalean gaude eta egia esateko, nahiko gaizki ibili gara. Etorkizunera begira dagoen taldea gara, oso gaztea. Hobetzeko tartea daukagula iruditzen zait eta ilusiorik ez zaigu falta.\n-S.M.: Egia da. Oso talde gaztea daukagu eta gauzak ez dira ondoegi atera. Gogorra izan da ezinean ibiltzea, baina ziur gaude gogor entrenatuz gero, datorren denboraldian hobeto arituko garela. Bestalde, nahiko gauza normala izan da gu baino esperientzia eta urte gehiago dutenen kontra galtzea.\n-Emaitza onik ez beraz...\n- A.S.J.: Gu iritsi aurretik, taldean jokalari beteranoak zeuden eta partida gehiago irabazten zituzten. Aurten ez dugu garaipenik lortu ia.\n-S.M.: Ziur datorren denboraldian lortuko ditugula.\n-Udararen etorrerarekin batera, atsedena hartu ohi dute kirolari askok, baina hori ez da gertatzen zuen kasuan. Orain hondartzan ari zarete jokatzen, ezta?\n- A.S.J.: Bai. Joan den asteburuan Euskadiko txapelketa jokatu dugu Zurriolako hondartzan. Normalean, pistako denboraldia bukatzen denean, hondartzara jaisten hasten gara, otsailaren amaiera eta martxoaren hasiera aldera.\n-S.M.: Zerua estalita baldin badago ere, ez gara kikiltzen. Eta euria egiten baldin badu, polikiroldegian entrenatzen dugu hondartzako arauekin.\n-Zeintzuk dira diferentzia nagusiak pistako eta hondartzako boleibolaren artean?\n- A.S.J.: Hondartzan taldeak bi jokalariz daude osatuak eta sei jokalariz pistan. Hondartzan entrena-tzaileak ezin du esku hartu eta pistan, aldiz, bai. Jokoari dagokionez ere, arauren bat ere ezberdina da batean eta bestean.\n-S.M.: Hori da, bai. Esate baterako, hondartzan ezin duzu hatz puntekin baloia jo lehen ukituan. Bestalde, hondartzako epaileak askoz ere zorrotzagoak dira baloia bitan ukitzen denean.\n-Zer nahiago duzue, hondartzan ala pistan jokatzea?\n- A.S.J.: Nik nahiago dut pistako boleibola. Hondartzan oinak hondoratu egiten zaizkizu eta askoz ere nekagarriagoa da salto egitea. Gainera, lan guztia bi pertsonaren artean egin behar da.\n-S.M.: Pistan garrantzia gehiago du taldearen batasunak eta hondartzan, berriz, taldekidearekin ondo konpontzeak. Bietako bat aukeratuko beharko banu, hondartza aukeratuko nuke.\n-Taldekidearekin ondo konpon-tzea funtsezkoa da orduan...\n- A.S.J.: Bai. Taldekide berarekin denbora asko jokatzen baldin badaramazu, berak badaki baloia nora bota behar dizun. Zentzu horretan, Sara eta biok oso ondo konpontzen gara.\n-S.M.: Bai, hori da.\n-Nolako emaitza lortu duzue elkarrekin Euskadiko txapelketan?\n- A.S.J.: Hirugarrenak izan gara joan den asteburuan Zurriolan kadete mailan. Lehen lau partidak irabazi eta gero, finalerdia galdu genuen bikote sestaoar baten kontra. Denbora gutxi izan genuen partida batetik bestera atseden hartzeko eta leher eginda iritsi ginen finalerdietara. Hala ere, hirugarren postuarekin pozik amaitu genuen.\n-S.M.: Aurreko asteburuan jokatu zen Euskadiko txapelketa absolutua eta han ez genuen elkarrekin jokatu. Albak Cristina Hernandezekin jokatu zuen eta nik, aldiz, Maria Gilekin. Seigarren postuan amaitu genuen guk eta beraiek, berriz, hamargarrenean.\n-Euskal selekzioaren deia jaso duzue biek, ezta?\n- A.S.J.: Pistako selekzioaren deia jaso nuen duela bi urte estrainekoz, baina ez nuen lortu azken taldean sartzea. Gauza bera gertatu zitzaidan iaz eta aurten, oraingoan bai, aukeratu egin naute eta hasierako taldean jokatzen ibili naiz, oso gustura. Espainiako txapelketa joka-tzera joan ginen Astea Santuan Bartzelonara eta hamazazpigarrenak amaitu genuen maila handiko taldeen kontra.\n-S.M.: Azken bi urteetan deitu naute euskal selekziotik eta ni ere Bartzelonan izan nintzen Aste Santuan zehar. Orain, ekainaren 26tik 28ra, hondartzako Espainiako txapelketara joango naiz Sestao eta Getxoko beste bi jokalarirekin batera. Punta Umbrian izango da hori, Huelvan, eta ahalik eta mailarik onena ematen saiatuko gara.


2021-05-11 - Irutxuloko Hitza : Irutxuloko Hitza\nAurtengo Donostiako Triatloia, Onditz Oroituz eta Emakumearen Triatloia bertan behera geratu dira\nPalestinaren aldeko mobilizazioa egingo dute larunbatean\nSai beltz batek Donostia bisitatu du, lehenengo aldiz\n"Gure familiak beti izan du langileen borrokaren aldeko jarrera"\nAtegorrietako sarraskian zazpi langile erail zituen Guardia Zibilak. Haien ondorengo batzuk Euskal Herrian geratu ziren. Horietako bat da Cristina Novo: bere osaba Jose Novo Ategorrietan hil zuten. "Oso garrantzitsua da jende gazteak gertatutakoa ezagutzea", Novoren ustez.\nIrrimarra bikote sortzailearen lana, Ilustratzailearen Txokoan\nEuropako Batasuneko auto gidariei isunak jarri ahal izango dizkie udalak\nBigarren galdeketa bat egingo dute Tejeria eta San Kristobal kaleetako esperientzia baloratzeko\nOspitaleratutako haurrei algara eragingo diete Lauaizetako ikasleek


Kubaren bahimendua amaitzeko urratsak egiteko eskatu dio Obamak Kongresuari - Mundua - Berria\nKubaren bahimendua amaitzeko urratsak egiteko eskatu dio Obamak Kongresuari\nOsasun arloa, immigrazioa eta ekonomia izan ditu hizketa gai Obamak estatuaren egoerari buruzko agerraldian.\nAEBetako presidente, Barack Obama, Kongresuan. Michael Reynolds / EFE\nEkonomia eta Kubarekiko harremanak, horiek izan dira estatuaren egoerari buruzko Barack Obamaren hitzaldiaren ardatz nagusiak. Washingtongo ordezkaritza Habanakoarekin bildu aurreko egunean egin du agerraldia Kongresuan.\n"Kuban aspaldian amaitu behar zukeen politika bati bukaera ematen ari gara. 50 urtean funtzionatu ez duen zerbait egin ostean, bada garaia zerbait berria probatzeko", nabarmendu du estatuburuak. Habanarekiko politika aldaketa horrek "balio demokratikoak defendatzen" dituela adierazi du Obamak, eta, bide batez, Kubako Gobernuak egindako urratsak gogoratu ditu, besteak beste, Alan Gross kontratista estatubatuarra askatu izana.\nAEBetako pesidenteak, ordea, izan ditu bestelako hizketa gaiak ere. Besteak beste, kanpainan egindako promesa nagusietako bat berretsi du, Guantanamoko presondegia ixtearena. Hain zuzen ere, Kongresuan gehiengoa duen Alderdi Errepublikanoa da horretarako oztopo nagusia.\nHorretaz gain, osasun arloan, immigrazioan eta finantza sisteman egin beharreko erreformak izan ditu hizpide.\nLehenengo urratsa bide luzean\nHizpidea. Iñaki Petxarroman. Labanaren bi ahoak\nEsandakoa egiteko ordua


GOIZUTRAIL: Goizutrail Urumeako Kronikan: Dani Narbarteri egindako elkarriketa.\nMaiatzaren 19an mendi lasterketa Goizuetan\nGoizutrail Urumeako Kronikan: Dani Narbarteri egindako elkarriketa.\n«Eguraldi polita egiten badu, lasterketa berezia izanen da; besteetatik desberdina»\nGoizutrail mendi lasterketa izanen da maiatzaren 17an, aurreneko aldiz. Maratoi erdia izanen da, 21,5 km-koa. Mandoegi igo eta\njaitsi beharko dute partehartzaileek. Dani Narbarte antolatzaileetako bat da eta lasterketaren inguruko azalpenak eman dizkio Kronikari. Izen ematea zabalik dago.\nDani Narbarte. Goizutrail-eko antolatzailea\nMendian korrika ibiltzea erokeria zen askorentzat orain dela urte batzuk, baina azken aldian mendi lasterketek sekulako arrakasta lortu dute. Herri guztietan antolatzen ari dira eta gero eta gehiago dira parte hartzen dutenak. Goizuetan ere aspaldian zebiltzan antolatu nahian eta azkenean, aurten eginen da aurreneko aldiz. Hiru larunbat barru izanen da, maiatzaren 17an. Goizutrail maratoi erdia (21,5 km) izanen da, Mandoegi tontorra igo eta jaitsiz.\nDani Narbarte da antolatzaileetako bat eta halaxe kontatu dio Kronikari: «Pendiente zegoen gauza bat zen. Udaletik hasi ziren mendi lasterketa bat antolatu nahian eta mendi lasterketetan ibiltzen garen 4-5 herritar ere beti genbiltzan halako zerbait egin nahian. Hori horrela, martxan jartzea pentsatu genuen. Ikusi zen modu horretan ere herriari bultzada bat emanen zitzaiola, jendea herrira ekartzeko balioko zuela. Lehen erokeria zen mendi lasterketa bat egitea eta orain erokeria da ez egitea», dio. 6-7 lagun dabiltza antolatzen: Udalekoak, Umore Onakoak eta 2-3 herritar.\nMaratoi erdia izanen zela, argi\nLasterketako ibilbidea zehaztea nahiko erraz lortu zutela azaldu du Narbartek, beste kontuekin omen dago lana: «Lan haundia da: kontaktuak egitea, opariak lortzea, laguntzaileak lotzea... Egunean bertan, laguntza asko beharko da. 40-50 bat lagun beharko dira eta herritarrentzat esfortzua izanen da. Hala ere, horrelako ekimenetan herria beti inplikatu izan da, beti egon izan da lanerako prest eta ez dela arazorik izanen iruditzen zait».\nIbilbideari dagokionez, hala azaldu du: «Nahiko erraz erabaki genuen; hasieran espero baino errazago, aukera pila proposatu baitziren. Hasieratik argi genuena zen, maratoi erdia izanen zela, mendi lasterketetan dabilen jendea erakartzeko. Tontorra erabakitzeko ere, ez zen zaila, Mandoegi eta Loitzate baitira gure bi mendi haundiak. Biak sartzea ere pentsatu genuen, baina oso lasterketa luzea ateratzen zen. Azkenean, bi aukerak probatu eta praktikoena hartu genuen».\n«Oso oso ibilbide polita da»\nDesnibel gogorreko ibilbidea izanen da, 1.500 metrokoa, hain zuzen. «Desnibel dexente dago, baina lasterketa bera, adibidez, ez da Urnietakoa bezain gogorra. Hemen, Mandoegi izanen da egin beharreko tontor bakarra, Urnietan tontor bat baino gehiago igo eta jaitsi behar dira, gorabehera asko ditu, eta gorputzarentzat ez da agian, hain naturala. Normalean ohituta gaude mendi bat igo eta gero jaistera», azaldu du Narbartek.\n«Zona teknikoak badaude, batez ere, Mandoegi inguruan. Bestela, nahiko ibilbide goxoa da. Eta seguru, jendea mendi sentsazioarekin geratuko da»\nZona teknikoak ere badaudela gaineratu du, batez ere, Mandoegi inguruan. «Bestela nahiko ibilbide goxoa da eta zati txikiren bat kenduta, dena mendia da. Hasierako 200 bat metro eta baserri tarteko 100 metro inguru dira asfalto edo hormigoia. Alde horretatik, seguru, jendea mendi sentsazioarekin geratuko da». Eta benetan ibilbide ederra dela azpimarratu du: «Oso oso ibilbide polita da. Gipuzkoara begira jaisten zara tontorretik eta itsasoa, Aiako Harriak, Larrun... dauzkazu bistan. Eguraldi polita egiten badu, lasterketa berezia izanen da; besteetatik desberdina».\nZegama-Aizkorri tokatu ez zaienen esperoan\nZegama-Aizkorri, Euskal Herriko mendi lasterketarik ezagunenaren bezperatan izanen da Goizuetakoa, astebete lehenago. Ondorioz, zenbait korrikalarik ez dutela parte hartuko badaki Narbartek, baina espero du Aizkorrikoa tokatu ez zaienak animatzea: «Jende pila apuntatzen da Zegama-Aizkorri egiteko eta gehienak aukerarik gabe geratu dira. Horiek etortzea espero dut».\nBeraz, mendi lasterketetan punta-puntan dabiltzan Jokin Lizeaga eta Uxue Fraile ez dira bertan izanen, besteak beste, baina harremanetan egon dira eta lasterketari bultzadatxo bat emateko prest azaldu omen dira. Asmoen artean dago entrenamendu moduko bat antolatzea beraiekin, irekia, ibilbidea erakutsiz eta jendea erakarriz.\nEskaintza berezia, Zubimuxu aterpean\nLasterketan 150 pertsonek hartu dezakete parte gehienez. Atzora arte, 52 lagunek emana zuten izena. Pixkanaka ari da jendea animatzen. Horren aurrean, halaxe dio Narbartek: «Gustatuko litzaiguke dena betetzea, baina helburua ez da lasterketan jende pila ateratzea. Jendea etortzea nahi dugu: parte hartzera, animatzera, ikustera, eguna pasatzera... Azkenean helburua da, jendea herrira etortzea».\nHerrian ere sortu omen du saltsa pixka bat. «Berez, 4-5 ibiltzen gara mendi lasterketetan eta dozena bat badira izena ematekoak. Pikea badago, bai», dio.\nEskaintza berezi bat ere badago kanpotik datorren jendearentzat, Zubimuxu aterpean. 50 euroan dago, bezperako afaria, lo egitea, gosaria eta izen ematea.\nMandoegi tontorretik ikusteko, primeran\nKarrera ikusteko lekurik onenak zeintzuk diren galdetuta, bi gune aipatu ditu Narbartek: «Errekalkon eta Mandoegi tontorrean izanen da polita ikusteko. Mandoegin gainera, bi bailarak ikusteko aukera dago, hau da, batetik nola igotzen diren eta bestetik nola jaisten diren». Aurrenekoak 2 ordu, 2 ordu azpitik eginen duela kalkulatzen du Narbartek. «Eta punta-puntakoren bat etorriko balitz, ordu 1 eta 40 inguruan».\nParrandarako ere, aukera\nGoizuetako plazan hasi eta bukatuko da lasterketa eta helmugan, hamaiketakoa ere jarriko dute, sagardo eta guzti. Irekia izango da. Horrez gain, Kintoen eguna izanen da eta parranda egin nahi dutenentzat ere giro ederra egonen dela dio Narbartek: «Egun pasa ederra egiteko aproposa izanen da. Mendi lasterketa ikusi eta ondoren parranda pixka bat».\nEgilea: Goizutrail Mendi Lasterketa ordua: 16:10\nBlog-artxiboa May (2) April (2) February (1) May (4) April (1) March (1) February (1) December (1) May (5) April (3) March (3) May (7) April (2) February (1)


FACUAk salatu du Espainiako finko batetik mugikor batera deitzea atzerrira deitzea baino bost aldiz gehiago kostatzen dela | Consumer\nFACUAk salatu du Espainiako finko batetik mugikor batera deitzea atzerrira deitzea baino bost aldiz gehiago kostatzen dela\nEsan duenez, horren arrazoia da konpainia mugikorren interkonexio-tarifak kostuen %275eraino igo direla.\nTelefono finko batetik Movistar, Vodafone eta Amenara deitzea askoz garestiagoa da beste herrialde batzuetako mugikorretara deitzea baino, Ekintzan Dauden Kontsumitzaileen Federazioak (FACUA) jakinarazpen batean salatu duenez.\nFACUAk azaldu duenez, urriaren 5ean Telekomunikazioen Merkatuko Batzordeak (CMT) baimendu zuen Telefónica de Españaren 11 Prezio Plan berriarekin, “txinatar mugikor batera deitzea 0,04 euro kostatzen da minutuko gehi BEZa; Espainiako mugikorreko konpainia batera deitzea, berriz, 0,1140 eta 0,1850 euro bitartekoa da minutuko (ordutegiaren eta helmugaren arabera), 0,5 aldiz garestiagoa, 0,85 euroko kostua.\nHori ez da kasu soila; izan ere, kontsumitzaileen elkartearen arabera, 17 herrialde atzerritarretara egindako deien minutuko prezioa Movistar, Vodafone edo Amenara egindako deien prezioa baino txikiagoa da ordutegi eta helmuga guztietan edo batzuetan.\nFACUAk dioenez, egoera horren arrazoia da Telefónicak atzerriko operadore askori bere sareetako deiak amaitzeagatik ordaintzen dizkien interkonexio tarifak Espainiako mugikorren konpainiek aplikatzen dituztenak baino askoz txikiagoak direla. Hala, interkonexiorako batez besteko prezio horiek “helburuko herrialdeetako operadoreekin aldebiko akordioak ezartzearen ondorio” dira, eta segundoka fakturatzen dira. Bost kasu ekonomikoenetan, 0,0137 euro minutuko dira Argentinarako deietan; 0,0170 euro Txilerako deietan; 0,0171 Perurako; 0,0189 Estoniarako eta 0,0193 euro Txinarako deietan.\nBestalde, Movistar filialak kobratzen duen interkonexioaren prezioa 0,1283 euro da minutuko (%837 gehiago), Vodafonerenak 0,1315 euro (%860 arte) eta Amenarenak 0,1517 euro (%1,007 arte). Gainera, Federazioak dioenez, tarifa horiek “lehen minutu osoa kobratzen dute, nahiz eta dei gutxiago izan”.\nHaren iritziz, konpainia mugikorren interkonexio-tarifak hain handiak izatearen arrazoia da kostuak baino %275 handiagoak direla. “CMTk 2003. urtean Movistarren argitaratutako kostuen azken kontabilitatea erreferentziatzat hartuta, interkonexioko gehienezko tarifak %73,3 jaitsi beharko lirateke kostuetara bideratzeko”, esan du.\n“Eskandalagarria da Espainiako operadore mugikorren interkonexio-tarifen gardentasuna eta kostuetarako orientazioa bermatu behar dituen erakunde erregulatzaile bat egon arren, horiek Telefónicak atzerriko konpainiekin negoziatutakoak baino neurriz kanpokoak izatea”, ondorioztatu du FACUAk.\nFakuia móviles-eu tarifak


GEOGRAFIA IKASTEKO SAREAN: NATOko lau soldadu tiroz hil dituzte gaur Afganistanen\nNATOko lau soldadu tiroz hil dituzte gaur Afganistanen\nBerria.info 2012-01-20 - 12:02:06\nNATOko lau soldadu tiroz hil dituzte gaur Afganistanen. Ez dute zehaztu non gertatu den erasoa baina adierazi dute ustezko erasotzailea atxilotu dutela.\nHildakoak soldadu frantsesak ziren. Segurtasun egoera bermatzen ez bada Frantziak bere tropak denbora baino lehen ateratzeko asmoa adierazi du. Abenduan frantziako bi soldadu hil zituzten antzeko eraso batean. Egun Frantziako 4.000 soldadu daude Afganistanen eta aurreikusita dago bi urte gehiagoz han jarraitzea, betiere, kopurua pixkanaka gutxituz.\nGaurko erasoarekin hamar dira jada azkeneko orduetan Afganistanen hil dituzten NATOko soldaduak; atzo arratsaldean sei soldadu hil ziren, erasotako nazioarteko helikoptero batek lurraren kontra jo ostean.\nGertakariaren ardura bere gain hartu zuen Muhammad Yusuf Ahmadi talibanen bozeramaileak.\nSarkozy suspende las operaciones en Afganistán tras la muerte de cuatro militares franceses. RTVE.es, 20.01.2012.\nAfganistan. Frantziako soldaduen aurkako erasoa\nOperazio militarrak eten ditu Frantziak Afganistanen\nEntrenamenduan afganiar batek lau soldadu hil ondoren, tropen erretiratzea aurrera dezakeela jakinarazi du Nicolas Sarkozyk\nFormazio guneetan segurtasun neurriak betetzen ez badira aterako dituzte militarrak\nUn soldado afgano junto a militares franceses en el distrito de Surobi. | Afp\nAfganiar batek entrenamendu base batean lau soldadu hil eta hamasei zauritu izanak auzitan jarri du Frantziako tropek Afganistanen duten zeregina. Nicolas Sarkozy presidentearen erantzuna erabatekoa izan da: Afganistango armadarekin partekatzen dituen operazio militar guzti-guztiak eta haiek trebatzeko lanak bertan behera geratu dira, eta herrialde hartan duen misioa ere bai, afganiar soldaduen formazioak aparteko arriskurik ez dakarrela ziurtatu bitartean.\nPresidentetzarako hauteskundeak hiru hilabetera dituela, erabaki «zaila» hartu du Sarkozyk, baina ez du dudarik egin: «Segurtasun baldintzak ez badira argi ezarrita geratzen, armada frantziarrak itzulera aurreratuko du, eta, bitartean, operazio guztiak eten egin ditugu». Erretiratzea 2014rako dago hitzartua.\nSarkozyk Gerard Longuet Defentsa ministroa eta Adouard Guillaud almirantea «berehala» bidali ditu frantziarrek geratzeko beharrezkoak dituzten baldintzak bermatzen direla ziurtatzera. Zer gertatu den ikertu, eta jakinarazi beharko dute baseetan segurtasun neurriak zertan diren horrelakoak saihesteko. Sarkozyk hilaren 27an hitz egingo du gaiaz Hamid Karzai Afganistango presidentearekin duen bileran, eta, seguruenik, orduan jakinaraziko du erabakia, presidenteak berak jakinarazi duenez.\nAlain Juppek Atzerri ministroari, ikerketarik behar izan gabe, argi geratu zaio herenegun gertatutakoa segurtasun baldintzarik gabe egotearen ondorio izan dela. Haren ustez «hilketa bat» da, borrokan hildakoekin zerikusirik ez duen ekintza, Kabisako Gwan basearen barruan gertatu zen eta, soldaduentzat berez leku seguruenean. Goizaldean Afganistango uniformez jantzitako batek tiroz hil eta zauritu zituen soldaduak afganiarrak entrenatzen ari ziren. Entrenamenduaren buru zen kapitaina oso larri dago.\nDefentsa ministro Longuetek nabarmendu duenez, gainera, frantziarrak armatu gabe zeuden tiroketa gertatu zenean. Zehazki, korrika saio bat egiten ari ziren, entrenamenduko lehen ariketa. Ustezko hiltzailea berehala atxilotu zuten, eta oraingoz ez dute jakinarazi infiltratutako talibana den edo susmorik egoteko arrazoirik ez zegoen afganiar soldadu bat.\nFrontetik kanpo hildako soldaduak asko dira. Iaz bakarrik, 36 soldadu hil ziren afganiarrak formatzen ari ziren bitartean; azkena, ez da orain dela asko. Abenduaren 29an entrenamendua jasotzen ari zen soldadu afganiar batek bi legionario frantziar hil zituen. Afganistango Gobernuak ohar batean jakinarazi du gisa horretako hilketak eragozteko estrategia bideratuko duela, NATOren laguntza «ezinbestekoa» delako gerrari aurre egiteko.\nNATOko buruzagiak garrantzia kentzen saiatu dira, ordea. Anders Fogh Rasmussenek gertaera bakana dela esateari eutsi dio. «Eguneroko errealitatea da 50 herrialdeetako ISAFeko 130.000 kide —NATOk Afganistanen duen misioa— 300.000 soldadu afganiar entrenatzen aritzen direla». Sarkozyrentzat, berriz hori baino gehiago da. «Afganiarren lagunak gara, baina oso larria da; ezin dugu inolaz ere onartu soldadu frantziarren kontra tiro egitea».\nFrantziak urrian 200 soldadu etxeratu zituen, eta handik gutxira beste 200 ateratzea zeukan pentsatua, atzokoa gertatu aurretik. 2012rako Afganistanen mila soldadu inguru gutxiago izatea zen asmoa. Frantziak Afganistanen 2001etik ditu tropak, gerra hasi zenetik, eta NATOren estrategiak markatutako erretiratze plana zuen. Orain urtea amaitu baino lehen egitearekin mehatxatu du. Ikusi beharko da adierazpenak zertan geratzen diren.\nFrantziako presidentetzarako hautagaiak, lehia estuan\nHildako Frantziako soldaduak.\nGerrako fronte ikusezina\nNATOren hornidura bideak berriz irekiko ditu Pakistanek\nGenero eta sexu eraso gehiago AEBetako soldaduen aldetik\nBerria.info, Amagoia Mujika, 2012-01-21.\nEl ministro de Defensa, Pedro Morenés, anuncia que España iniciará la retirada de Afganistán después del verano\nEl ministro de Defensa, Pedro Morenés, saluda al gobernador de Bagdhis, ayer en Qala-i-Naw.- I. GÓMEZ (EFE),\nSe llevará a cabo de forma "escalonada y progresiva"\nSolo un 10% de los soldados regresarán este año\nEl Gobierno de Zapatero afirmó el inicio de la retirada para el primer semestre\nA finales de mes, décimo aniversario del comienzo de la misión.\nRTVE.es / EFE, 16.01.2012.\nPara el nuevo Gobierno del PP tampoco hay guerra en Afganistán, donde España seguirá medio año más. ELPAÍS.com, 20/01/2012\n¿Qué hacemos en Afganistán?. MIGUEL ÁNGEL AGUILAR, ELPAÍS.com, 17/01/2012.\nAfganistanen bakea bideratzeko, AEBentzat beharrezkoa da Pakistanen giroa baretzea. Mikel Rodriguez, Berria,info, 2012-01-20.\nEtiquetas: 2012, Afganistan, Asia, Espainia, geografia politikoa, gerra, NATO, Pakistan, talibana


EtnoMet (Aroaren berbaroak): Olentzaro arratseko haizeak berrogei edo hiru illabete(a)n segitzen du\nOlentzaro arratseko haizeak berrogei edo hiru illabete(a)n segitzen du\nEgun xelebrea gaurkoa, Olentzaroren eguna ez ezik ilbetea ere bada, alajaina! Ezer esan nahi izango ote digu horrek? Bat egiteak onik ekarriko ote digu? Baiezkoan nauzue. Ez dira halabeharrez gertatzen diren kontuak. Zerbait magikoa sumatzen dut honetan guztian. Arazo potolo samarra izango du gaur gauean Olentzarok. Ilargitan zeharo ikusgarria izango zaigu, hortaz, goiz baino goizago oheratu beharko ditugu txikitoak, begiztatuko ez badute, bai horixe! Onak izan zarete 2007. urtean? Ongi ala gaizki samar jokatu duzue aurten? Zer uste duzue? Ongi, ezta? Bada, gutxienez opari bana izango dugu, ezta? Iragarpenen arabera, arratseko haizeak hego-ekialdetik joko digu, antza eta atsotitzak hiru hilabetean iraungo duela dioenez gero.... neguak ateri eta epel antzean jardungo ote digu? Geroak errranen!\nposted by Kepa Diegez @ 12:44 PM\nAt 15:46, Anonimoa said…\n21ean ere Bilbon oso ilargi ederra ikusten zen. Oso kolore argitsua zeukan, oso polita.\nAt 19:06, Anonimoa said…\nItxura onetik zebilek bai, Kepa. Punta batetik ibiliko ez bada be, ze azkenean, ilargiaren 3 kosketatik bat izaten duk bestelakoa. Baina, antza, negu itxurazkoa abisatzen ziguk bai koarta-tenporen martxak eta, horren barruan, baita 'Olentzaro' egunak berak ere. Nolako arratsa: zoragarria! 70en bat ibili gaituk Arantzazuko errondatxoa egiten, kanta ta kanta. Lau esku-soinu, panderoak hiru, eta abesteko esan dudana, 60tik gora, 70 inguru denera. Ederra gaurkoa!\nJarraitu dizuet sariketarena. Pentsatu ere bai, zer esango ote dugun edo zain egongo dituk, eta ea jenderik sartzen den... eta baita agertu ere. Oso ondo, Kepa! Prestatu horrelako edo antzerakoak. Eta hurrengoan, saria ez dadila izan errepikatua, alegia, ez dadila irten Kristinarentzako (hala balitz, errepikatu, beste bati tokatu arte... ezta?). Bueno, ea noiz hartzen dugun tartetxoren bat elkartu eta kontu pare bat haizatzeko...\nAt 12:47, Kepa Diegez said…\nBaita hiri ere!\nBenetan dinoat, Pello, "esku inuxente" batek hartu zian Kristinari zegokion zenbakia. Ez zuan "lapikokada"-rik izan. Hala ere, neure artean pentsatu nian Kristinak merezi zuela gehien, ezta?\nAt 11:42, Anonimoa said…\nHara, nik gehien merezi? Ez ba! Tomaxek eta isilpeko bisitariek, nik uste, erdi-erdi-bana.\n"ASTRO STATION", tira, izen elegantea eta deigarria, argazkian behintzat, izarretara eramango ote nau? Urtarrilean geratuko gara, orduan hurbilagotik ikusi eta probatuko dut...\n2008ak gauza polit asko eta hamaika sorpresa gordeta eduki ditzala guretzat, muxu eta besarkada handi birtual bat (bereziki isilpeko bisitarientzat).


Fagor Electrodomesticos hartzekodunen lehiaketan sartu da - Mondraberri\nTESTUA: FAGOR ETXETRESNA ELEKTRIKOAK / 2013ko azaroak 13, asteazkena\nFagor Etxetresna Elektrikoak, Koop. E-ak gaur aurkeztu du, Donostiako merkatzaritza arloko epaitegian, hartzekodunen borondatezko konkurtsoa, berregituratze plana abian jartzeko ahalbidetuko lukeen finantzazio-akordioa lortu ez izanaren ondorioz. Datozen egunetan aurkeztuko da hartzekodunen borondatezko konkurtsoa Taldeko beste sozietate filialentzat.\nErabaki honekin burutzen dira, arrakastarik gabe, Mondragon Korporazioarekin, instituzio publikoekin, inbertsio-fondoekin, erakunde finantzarioekin eta sektoreko beste konpainia batzuekin izandako negoziazioak. Une honetatik aurrera, epaileak izendatuko duen konkurtso-administratzaileak zehaztuko du enpresak hartzekodunekin hitzarmenen bat lortzeko bideragarritasunik duen edo, aitzitik, likidazioaren bitartez konpromisoei aurre egiteko formula eta epeak zeintzuk diren.\n"Bihotzez sentitzen dugu enplegatuen, bazkideon eta hartzekodunen interesak babestuko lituzkeen jarduera produktiboarekin jarraitzeko bezainbesteko finantzaziorik eskuratu ezin izana" -adierazi du kooperatibako zuzendari orokorrak, Sergio Treviñok- "hala egin baitugu gure historiako 50 urte luzeotan, beti ere, gure enpresa-izaeraren zutabetzat hartuta geure ingurunean enplegua, aberastasuna eta garapen soziala sortzea".


Udalak hitanoa, eta bereziki noka, berreskuratzeko egitasmoa aurkeztu du - Azkoitiko Udala\nUdalak hitanoa, eta bereziki noka, berreskuratzeko egitasmoa aurkeztu du\nAxkoittixen hike. Proiektua irudiz hornitzeko, logotipo lehiaketa abiatu du\nHitanoaren aldeko apustua egin du Udalak hainbat bidelagunekin lankidetzan. Hitanoa, eta bereziki, noka, galbidean ikusteak kezka sortu du, aspalditik datorren kezka da. Horri erantzun nahian, proiektu bat abiatu dute eta gaur egin da aurkezpena. Helburua argia da: hitanoa sustatzea Azkoitian.\nEgitasmoaren berri eman dute Euskara zinegotzi Marijose Arregik, hitanoaren erabileran aditu den Xabier Eizagirrek, Ahotsak proiektuko arduradun Aintzane Agirrebeñak, Irati Lizarraldek eta Naia Arrizabalagak. Azken biak proiektura batu diren gazteetako bi dira. Euskara zinegotziak azaldu duenez, iaz Euskara Mahaian aurkeztu zen proiektua martxan jartzeko asmoa eta bertan parte hartzen duten ikastetxeetako ordezkariak tarteko, gazte talde batek proiektua sustatzeko konpromisoa hartu du, bereziki, sare sozialetan.\n2018ko kale neurketaren arabera, gazteen %84,7k erabiltzen du euskara eta %85,7k ezagutzen du. Mutilek badute hika egiteko joera, nesken artean, ordea, galtzen ari da. Berreskuratzea du helburu egitasmoak. Euskara zinegotzi Marijose Arregik azaldu duenez, “ez da hasi eta bukatuko den kanpaina bat. Gure nahia da jarduera ezberdinen bidez egitasmoari jarraipena ematea, egonkortzea, eta bizirik eustea, poliki poliki hitanoaren erabilera indartzen joateko”.\nXabier Eizagirre: “Urrutiko intxaurrak hamalau gerturatu eta lau”\nXabier Eizagirrek hurbiletik jarraitu du azken urteetan hitanoaren egoera. “Urrutiko intxaurrak hamalau gerturatu eta lau”, dio Eizagirren hitanoaz hitz egiten hasitakoan. “Nire ikuspegia ez da baikorra, ez du hainbeste intxaur ikusten”, dio. Bere ustez, nekez entzuten da toka eta nokaren erabilera egokia. Gaur egun, hika mutilekin lotzen da eta nesken artekoa, galbidean dago. “Erdika bilatzen gara. Murriztu eta trakestu egin da hitanoa”. Aipatu du, gainera, mutilek sarritan toka egiten dietela neskei.\nEizagirreren ustez, transmisioak huts egin du. “Hika Azkoitian arnasgunean zebilen eta orain, arnasestuka dabil”.\nEizagirreren antzeko egoera deskribatu du Naia Arrizabalagak. “Harrigarria da 17 urtera iritsi eta ia inork guri hika ez hitz egitea. Lehen etxean konfiantzako jendearen artean hika egiten zen. Orain ez. Ez dauka lehengo indarrik”.\nEgoerari buelta ematea proposatu dute. Marijose Arregik mahaikideei lanerako erakutsi duten prestutasuna eskertu die.\nAurrera begira, aurreikusitako jardueren artean daude hitanoaren inguruko ikastaroak eta mahainguruak antolatzea, gida bat osatzea, noka erabiliz bertso saioa egitea, e.a. Halaber, euskal herriko hizkerak eta ahozko ondarea jasotzea xede duen Ahotsak proiektuaren baitan, Aintzane Agirrebeñak hainbat eta hainbat elkarrizketa egin ditu Azkoitian. Orain arte, ordea, elkarrizketaturiko gehienak adin nagusikoak ziren eta helburua herriko hizkera jasotzea zen. Orain, beste elkarrizketa batzuk egiten ari da hitanoari buruz. “Hitanoaren egoeraren argazkia egiten saiatuko gara, kasu ezberdinak jasotzen. Emakume batzuk ez dute erabiltzen zeren garai batean baserritarrena zela, itsusia, gizonezkoena… horrelakoak ere esaten ziren”. Agirrebeñaren ustez, “etena oraintxe ari da gertatzen baina arrazoiak lehenagokoak dira”.\nProiektuaren inguruan lehen urratsak iaz eman ziren baina Covid-19ak, lantaldearen egitekoa etenarazi zuen. Orain, berriro heldu zaio.\nLogotipo lehiaketa: Azkoittixen hike\nEgitasmoari irudia jartzeko, logotipo lehiaketa antolatu da. Irati Lizarraldek eman ditu xehetasunak. Azkoitian erroldatutako 16 urtetik gorako guztiek har dezakete parte eta irabazleak 600 euroko dirusaria eskuratuko du. Ekainaren 1etik 22ra aurkeztu ahalko dira lanak. Irabazlea ekainaren 30ean jakinarazio da.\nBesteak beste, epaimahaiak noka jasotzea, originaltasuna, sormetan edota formatu ezberdinetan erabiltzeko egokitasuna baloratuko ditu.\nLehiaketaren oinarriak www.azkoitia.eus atarian kontsulta daitezke eta informazioa nahi izanez gero, euskara@azkoitia.eus-era idatzi daiteke edo 943 85 71 75 telefonora deitu.\nJan Vermeire organistak kontzertua emango du Azkoitian Musika Hamabostaldiaren baitan 2021-07-28\nUztailaren 28ko udal osoaren ohiko bilkuraren gai zerrenda 2021-07-27\nDonostiako Klasikoak errepide mozketa eragingo du larunbat eguerdian 2021-07-27\nOHARRA Larunbata jaieguna denez, asteroko azoka ostiralean egingo da 2021-07-26\n269 neska-mutilek eta 36 hezitzailek hartu dute parte aurtengo udalekuetan 2021-07-26\nDrogen kontsumoaren arriskuen inguruko kontzientziazio kanpaina 2021-07-22


Gure Esku Dago ekimeneko bozeramaileen agurra Bilbon - Uriola.eus\nGure Esku Dago ekimeneko bozeramaileen agurra Bilbon\nuriola.eus 2019-03-13 11:32 Jendartea Bilbo\nAngel Oiarbide eta Zelai Nikolasek Gure Esku Dagoren bozeramaile izateari utziko diote, ia sei urte eta gero. Dinamikaren Zuzendaritza Kontseiluko kide izango dira aurrerantzean. Ekitaldia baino lehen, martxoaren 20an, bi bozeramaileek “azken solasaldia” eskainiko dute Bilboko Kafe Antzokian.\n2013ko ekainean Gure Esku Dago sortu zenetik izan dira Angel Oiarbide eta Zelai Nikolas herri dinamikaren aurpegi eta ahots. Ia sei urte eta gero, bozeramailetzaren lekukoa esku berrietara pasatuko dute, baina buru-belarri segiko dute lanean Gure Esku Dagon eta Zuzendaritza Kontseiluko kide izango dira aurrerantzean ere.\nMartxoak 31n Bilboko Euskaldunan etapa berri bati ekingo dio Gure Esku Dagok. Orain arte egindako ibilbidea balioan jarri eta etorkizuneko erronkak mahai-gaineratuko ditu dinamikak. Hain justu, egun horretan aurkeztuko dituzte bozeramaile berriak eta Zuzendaritza Kontseilua osatuko duten kideak, besteak beste. Bertan izango dira Angel Oiarbide eta Zelai Nikolas.\nEkitaldia baino lehen, martxoaren 20an, bi bozeramaileek “azken solasaldia” eskainiko dute Bilboko Kafe Antzokian, arratsaldeko 19:00etan. Sei urteen errepasoa egitearekin batera jorratuko dituzte testuinguru politikoaren inguruko irakurketa eta Gure Esku Dago euskal gizarteari egiten ari den ekarpena, solasaldi hurbil eta berezi batean.\n2 Garilak 26 lagun artean Kafe Antzokian\n3 Hamaika nobedade aurkeztu ditu gaur Euskararen Etxeak\n4 'Filmin Euskeraz': euskerazko lehen streaming kanala jaio da\n5 Gastronomia eta Aratusteak bat eginik Plaza Barrian\nIsuna jarri diete Bilboko Gazte Sare Feministako zortzi kideri, Udaletxeko zubian egindako ekintzagatik\nOtsailaren 28an apustu etxe eta joko aretoei ezezkoa emango die Eraginek\n“Flashpoint”, Flash programarekin garatutako bideo-jokoen biltegia\n"Heriotza-enpresak ez dira ongi etorriak EHUn, armagintza enpresekiko kolaborazioa eten!"\n"Errealitate bidegabe bati ostikada"\nNeskato baten ustezko bortxatzailea epaituko dute Bilbon urtarrilaren 21ean\nBilboko itsasadarrean gorpu bat topatu dute\nAtxurin alaba hil zuen emakumeari kartzela iraunkor berrikusgarria ezarri diote


Ordainketa sistemetan gehiegikeriaz jokatzea egotzi dio EBk Appleri | Ekonomia | Berria\nMargrethe Vestager Europako Batzordeko Lehiarako lehendakariordea. Oliier Hoslet / Efe Tamaina handiagoan ikusi\nTartean behin porrot sonatuak jasan arren, Europako Batzordeak ez du etsi enpresa teknologikoen nagusikeriaren aurkako borrokan. Appleri egokitu zaio orain Bruselaren errieta jasotzea: lehiaren aurkako jokaera egotzi dio, iOs sistema operatiboan telefono bidezko ordainketetan sarbiderik ez uzteagatik Apple Pay bere zerbitzuaren lehiakideei.\nDuela bi urte zabaldu zuen ikerketa Margrethe Vestager Lehiarako lehendakariordeak, eta gaur kaleratu du ikerketa haren lehen emaitza. Vestagerren arabera, uste dute Applek «derrigorrezko teknologiarako sarbidea mugatu» diela telefono bidezko ordainketa aplikazioak garatu nahi duten Apple Payren lehiakideei.\nOrdainketa sistema horiek NFC izeneko mikrotxip bat (Near Field Communication) erabiltzen dute telefonoaren eta ordainketa aparatuaren arteko kontakturik gabeko lotura egiteko. Lehiakideak kexu dira Applek ez diela iPhone telefonoen NFCn sartzen uzten. Applek argudiatu izan du muga hori segurtasun arrazoiengatik egiten duela, lehiakideei sarbidea utziz gero iruzurra egiteko aukera handituko litzatekeelako. Argudio hori ukatu du Vestagerrek: «Segurtasunari buruz oso serioak gara, baina gure orain arteko ikerketak ez du frogatzen arrisku hori dagoenik. Kontrara, froga daiteke segurtasun arazoek ezin dutela Appleren jokaera justifikatu».\nIkerketa sakonago batek akusazioa baieztatuko balu, bere diru sarreren %10erainoko isun bat ordaindu beharko lioke AEBetako konpainiak EBri. Iaz Applek 350.000 milioi euro fakturatu zituen, eta horren %10 35.000 milioi dira, Euskal Herriko barne produktu gordinaren heren bat gutxi gorabehera.\nTelefono bidezko ordainketei buruzkoa ez da 2020an Vestagerren taldeak irekitako ikerketa bakarra. Halaber ari da aztertzen Applek App Storeren lehiakideen kalterako ari ote den, aplikazio batzuetan harpidetzaren %30 beretzat gordetzen duelako eta, aldi berean, zerbitzu batzuk ez dituelako ematen. Spotifyk salatu zuen Apple.\nIsuna, bertan behera\nEdonola ere, Applek eta Europako Batzordeak zergen inguruko gatazka izan zuten sonarik handienekoa. 2016an, Batzordeak agindu zion Irlandari berreskuratzeko Applek trikimailuen bitartez zergetan ordaindu ez zituen 13.000 milioi euro. Dublingo gobernuak berak egin zuen erabaki horren aurka, uste zuelako diru gehiago zuela galtzeko baldin eta Applek erabakitzen bazuen Irlandan duen parte hartzea txikitzea. Applek 6.000 langile enplegatzen ditu Cork hirian, eta EBko negozioaren zatirik handiena handik gidatzen du, Irlandako zerga sistemaren abantailak baliatzeko. Azkenean, 2020an, EBko Auzitegiak arrazoia eman zion Irlandari, eta kolpe gogorra Vestagerri.\nDuela bi aste, talde teknologiko handien boterea mugatzeko bi araudi onartu zituen Bruselak.


Aparkatu Granada-(e)n - Aparkalekuak eta eremu urdina\nGranada erdialdean aparkatzeko aukerarik onena, oinezkoentzako kale ugarirekin eta turismo-sarrera handiarekin, aparkaleku publikoa da. Erreserbatu Granadako aparkalekua linean eta aurreztu% 70 arte bere prezioan. Kalean aparkatzen baduzu, zentro gehiena ElParking-ekin, Granadako aparkaleku ofizialaren aplikazioarekin, ordaindu ahal izango duzun zona urdina da.\nGranada(e)n hainbat aparkaleku daude. Hara joan behar zarenean, lasaitasun osoz utzi dezakezu autoa horietan. Bai aisialdirako bai laneko arrazoiengatik bazoaz Granada(e)ra, zure plaza gurekin lan egiten duten aparkaleku publikoetako batean erreserbatzeko aukera eskaintzen dizugu. Aparkalekuari buruzko informazio guztira sar zaitezke bere fitxan: irekitzeko ordutegia, eskaintzen diren zerbitzuak, zure egonaldiak izango duen prezioa eta nondik sartu behar zaren bertara. Horrela, aurretik planifikatu ahalko duzu behar duzun guztia, Granada(e)n aparkamendu bila denbora galtzen ibili beharrean.\nC. Acera del Darro, 1, 18005 Granada, España, 1\nBilatu aparkaleku gehiago Granada(e)n\nGranada(e)ko beste interesgune batzuk\nGranada(e)ko araututako aparkalekua\nGranada(e)ko kaleetan aparkatu behar baduzu, jakin beharko zenuke horietako batzuetan bide publikoetan aparkatzea arautzen duen udal ordenantza aplikatzen dela. Araututako aparkalekuaren ordenantza horrek kale jakin batzuetan aparkatzeko gehieneko denbora mugatzen du, eta aparkatzeagatik ordaindu behar den tasa ezartzen du. Aparkatzeko muga egunez aplikatu ohi da, trafiko handieneko orduetan, eta eremu urdinez zedarritzen dira kaleetako aparkaleku horiek. Eremu urdineko tiketa zeure mugikorrarekin eroso ordaintzeko aukera eskaintzen dizugu guk, Granada(e)ko parkimetroko app ofiziala erabiliz.\nAplikatzen diren tarifak Granada(e)ko Udalak ofizialki ezarritakoak dira.\nTasa hau 1. eremua (urdina), 2 eremua (urdina), 3 eremua (urdina), 4 eremua (urdina), 5 eremua (urdina) 6 eremua (urdina), 7 eremua (urdina) aplikatzen da.\nTarifa hau Zona 7 sektoreari dagokio (berdea)\n3. eremua (gorria), 4 zona (gorria)\nTasa hau sektore guztietan aplikatzen da\nKontsultatu Granada(e)ko araututako aparkalekuak\nAstelehenetik ostiralera 09: 00-14: 00 eta 16: 30-20: 30\nLarunbatak 09: 00-14: 00\nUDAKO ORDUTEGIA (ekainaren 16tik irailaren 14ra)\n09: 00-14: 00 astelehenetik ostiralera eta 17: 00etatik 21: 00etara


Muga fisiko, psikiko edo sentsoriala duen edozein pertsonaren desgaitasun maila eta mugikortasun baremoak baloratzeko eskaera.\nDesgaitasun maila portzentaje bidez neurtzen da. Desgaitasuna duen pertsona gisa aitortua izateko eta dagozkion onurak lortzeko, ezinbestekoa da desgaitasun maila gutxienez % 33koa izatea.\nDesgaitasuna duen pertsonak beharren arabera baliabide espezializatu eta komunitarioetarako orientazioa eska dezake:\nEnplegua eta bestelako jarduera okupazionalak.\nEgoitza eta ostatu zerbitzu espezializatuak\nAholkulari baten laguntza bere gauzak egin behar dituenean edota ingurukoekin harremanetan egon behar duenean.\nDesgaitasun fisiko, psikiko edo sentsorialen bat duten pertsonek.\nZarauzko udalerrian erroldatutakoek.\nEspainiar nazionalitatea dutenek, egoiliar-txartela indarrean dutenek (Europako Batasunetik kanpoko atzerritarrak izanez gero) edo pasaportea indarrean dutenek (Europako Batasuneko atzerritarrak), Europako Batasuneko Hiritarren Erregistroko ziurtagiria aurkeztuta.\nInteresa duen edozein pertsona fisikok edo juridikok (edo bere legezko ordezkariak).\nBorondatezko ordezkaritza eta ordezkariaren NAN, hala badagokio.\nEskatzaileak legezko ezintasuna badu, legezko ordezkariaren edota egitatezko zaintzailearen NANaren fotokopia, eta, adingabea bada, familia-liburuaren fotokopia.\nOsasun-txostena (eredu estandarra).\nDagokion espezialistaren txostena (espezialista batekin tratamenduan badago).\nBeste txosten batzuk (medikuarenak izan edo ez).\nBorondatezko ordezkaritza izanez gero, ordezkariaren NAN eta agiria bera.\n1971/1999 Errege Dekretua, abenduaren 23koa, minusbaliotasun maila aitortu, deklaratu eta kalifikatzeko prozedurari buruzkoa\n1169/2003 Errege Dekretua, irailaren 12koa: abenduaren 23ko 1971/1999 Errege Dekretuko I. Eranskina aldatzekoa dena\n1856/2009 Errege Dekretua, abenduaren 4koa, minusbaliotasun maila aitortu, deklaratu eta kalifikatzeko prozedurari buruzkoa, eta 1999ko abenduaren 23ko 1971/1999 Errege Dekretua aldatzekoa


Hemen zaude: Hasiera | Hauteskundeen informazioa | Aurreko hauteskundeak | Eusko Legebiltzarra 2012 | Hautesleen gida\nBotoa ematea eskubidea da, eta askatasunez egitekoa. Ez dago inor alderdi jakin baterako botoa ematera behartzerik edo baldintzatzerik. Eusko Legebiltzarrerako hauteskundeetan boto-eskubidea gauzatzeko, beharrezkoa da euskal herritarraren baldintza politikoa betetzea, 18 urte izatea, Espainiako herritartasuna izatea eta Euskal Autonomia Erkidegoko hauteskunde-erroldan azaltzea.\nBotoa sekretua eta pertsonala da, eta debekatuta dago botoa beste pertsona baten esku uztea.\nEuskal Autonomia Erkidegoko edozein udalerritan bizi den pertsona orok, adinez nagusia bada, hauteskunde erroldan agertzeko eskubidea du, Eusko Legebiltzarrerako hauteskundeetan botoa eman ahal izateko. Horretarako, irailaren 3a eta 10era bitartean inskribatuta dagoela egiaztatu ahalko du, dagokion udaletxean erakusgai jarriko den erroldan, eta erroldan agertu ezean, udaletxean bertan erroldan inskribatzeko eskatu ahalko du.\nMahaiko erroldan agertzen ez diren arren, erroldan izena eman dutela frogatzen duten pertsonek botoa emateko eskubidea dute. Horretarako, epaia edo erroldan alta eman dutela adierazten duen ziurtagiri espezifikoa, Hauteskunde Erroldako Probintziako Bulegoaren Ordezkaritzak emana, aurkeztu behar diote hauteskunde-mahaiko lehendakariari.\nZuzenean bozkatu nahi duten hautesleek dagokien mahaiko hauteskunde-kabina erabiltzeko eskubidea dute, botoa aukeratzerakoan isolatzeko aukera izate aldera.\nIrakurtzen ez dakiten hautesleek edo urritasun fisikoren bat dela-eta boto-txartela aukeratu eta hauteskunde-mahaiko lehendakariari eman ezin dutenek konfiantzazko pertsona baten laguntza jaso ahal izango dute, zuzenean edo Braille sistemaren bidez bozkatzeko.\nZuzenean bozkatu duten hautesleek beren izena eta abizenak hauteskunde-mahaiko lehendakariren boto-emaileen zerrenda zenbakituan ondo idatzi ote dituzten egiaztatzeko eskubidea dute.\nHautesleek hauteskunde-mahaiko lehendakariren aurrean protestak edo erreklamazioak aurkezteko eskubidea dute, zeinak hautesle baten edo beraren nortasunaren gaineko zalantzei edo hauteskunde-mahaiak boto-emaileari bozkatzeko eskubidea ukatu izanari buruzkoak izan ahalko dira soilik.\nHautesleek aurreikusten badute bozketa-egunean (urriaren 21a) botoa ematea dagokien herrian ez direla izango, edo gaixorik egongo direla, edo zuzenean bozkatzeko urritasun fisikoren bat izango dutela, posta bidezko botoa emateko eskubidea izango dute.\nAtzerrian bizi diren euskal hautesleek atzerrian bozkatzeko eskubidea dute, betiere, atzerrian bizi diren egoiliarren hautesle-erroldan badaude.\nAtzerrian aldi baterako bizi diren hautesleek atzerritik posta bidez bozkatzeko eskubidea dute, betiere Euskal Autonomia Erkidegoko hauteskunde-erroldan badaude.\nEusko Legebiltzarrerako hauteskundeetako bozketa-ordutegian lan egin behar duten hautesleek ordaindutako baimena izateko eskubidea dute. Baimen hori lau ordukoa izango da, gehienez ere. Horretarako, hautesleek botoa eman duela egiaztatzen duen ziurtagiria eska diezaiokete hauteskunde-mahaiko lehendakariari.\nHautesle guztiek mahai bakoitzeko boto-zenbaketa publikoan bertaratzeko eskubidea dute. Zenbaketa urriaren 21eko 20:00etatik aurrera egingo da.\nHautesleek behin bakarrik bozka dezakete. Norberak dagokion hauteskunde mahaian emango du botoa.\nMahai batean zuzenean bozkatzeko, hautesleek beren burua identifikatu beharko dute hauteskunde-mahaiko lehendakariren aurrean. Horretarako, agiri hauetako bat aurkeztu beharko dute: NANa, pasaportea edo titularraren argazkia duen gidabaimena (fotokopiek ez dute balio, ezta NANaren berritze-ordezkagiriak ere).\nPosta bidez bozkatzeko eskatu duten hautesleek ezin izango dute, inondik inora, hauteskunde-mahaian botorik eman.\nEz dago hauteskunde-mahaia dagoen lokalean armarik edo armatzat erabil daitekeen tresnarik sartzerik.\nBozketa-egunean, ez dago hauteskunde-mahaien lokaletara sartzea edo botoa ematea eragotz dezaketen talderik eratzerik hauteslekuetan.\nBozketa-egunean, ez da egongo hautagai-zerrendaren aldeko propagandarik egiterik, ez hauteslekuetan, ezta hauteskunde-mahaiak dauden lokaletan eta haietatik gertu ere.


Esku huska profesionaleko batzordeko sei kidek dimisioa eman dute | Kirola | KAZETA\n2021 AZA. 22 - 13:45h\nEsku huska profesionaleko batzordeko sei kidek dimisioa eman dute\nChristophe Heguy esku huska profesionaleko batzordeko arduradunak eta beste bost kidek dimisioa eman dute Lilou Echeverria frantziar euskal pilota federazioko presidentearen aitzinean. Haien ekinbidean eta proiektuetan eragozpenak sentitzen dituzte.\nAmater onenek ez dute profesional bilakatzeko urratsa egitea lortzen. © Guillaume FAUVEAU\nBederatzi kide dituen frantziar euskal pilota federazioko (FFPB) esku huska batzordetik seik dimisioa eman dute. Christophe Heguy arduradunak eta Xan Parachu, Peyo Behatguy, Rene Muscarditz, Michel Latchere eta Laurent Gayon kideek gutun bat igorri diote azaroa hastapenaz geroztik federazio horretako presidente den Lilou Echeverriari.\nJoan den abenduan Lilou Echeverriaren zerrendan hautatuak, kide hauek egungo presidentearen taldera batzea erabaki zuten, betiere esku huska profesionala garatzeko proiektu anbiziotsu bat plantan ezartzeko baldintzarekin.\n«Gaur ezin dugu proiektu honekin segitu. Izan ere, federazioko presidenteak hainbat erabaki aldebakarrez hartu ditu, batzordeak nahi zuenaren kontrako erabakiak, hain zuzen. Federazioak hartzen duen norabidea gure proiektuaren kontrakoa da», dio dimisioa aurkezteko idatzi duten gutunak.\nFormazio gunearekiko desadostasunak\nDimititu duten sei ordezkariek bi desadostasun handi dituzte, horien artean Hazparneko esku huska profesionalaren formakuntza gunearen kudeaketari loturikoa. Haien arabera, kudeaketa federal bat behar zen 22 urtez azpiko pilotari amateur onenekin. «Entrenamendua federazioak egin behar du, hori da bere lana» dio Christophe Heguyk, gaineratuz, formakuntza egitura pribatuen gain utzi eta hauek diziplinako esperantzez jabetu direla. Ondorioz, iaztik Berrian instalaturiko egituraren maila apaldu da. «Pilotariak beste egituretara doaz. Diruak gauzak transformatzen ditu», deitoratu du batzordeko arduradun ohiak.\nBeste aldean, Lilou Echeverria FFPBko presidenteak dio dimititu dutenek ez dutela onartu Alain Heguiabehereren entrenamendu gunean Christophe Heguy eta Thierry Itoizen ordezko liratekeen prestatzaileen itzulera. «Jean-Marc Charrittonek Alain Heguiabehere baztertua izan zela jakin zuenean, trinketea hesteko mehatxua egin zuen, beraz, bere konpetentziengatik Alainen hautua inposatzeko erabakia hartu nuen. Jokalariekin ongi pasatzen da eta Esku Pilotaren parte da. Ezin nuen besterik egin», arrazoitu nahi izan du Echeverriak. Dimititu dutenei gutun bidez oroitarazi die guneko entrenatzaileen hautaketa zentroko zuzendariaren, lekuaren jabearen eta FFPBko presidentearen ardura dela.\nDimititu dutenen ustez, desadostasuna bakoitzak izan beharreko rolari lotua da. «Erakunde pribatuengan hainbeste delegatzen delarik, uste dugu federazioa emeki ahultzen ari dela». Gaineratzen dutenez, ez dute deus Alain Heguiabehereren eta bere izendapenaren kontra eta argitu nahi izan dute ez dela hori haien dimisioaren arrazoia.\nLiga profesionaleko proiektua eragotzia\nBestalde, batzordean esku huskako liga profesional bat plantan ezartzeko proiektuaren inguruan sortu dira beste desadostasun nagusiak. Lilou Echeverriaren kanpainaren engaiamendu bat zela dio Rene Muscarditz txapeldun ohi eta dimititu duenetarikoak: «Presidentearen taldera batu ginen gure ideiak plantan ezartzeko askatasuna emango zigulakoan. Uste genuen, lotura dugun klubek bultzaturiko filosofia berria martxan jartzen ahal genuela».\nEcheverria presidentearen iritziz, «Pro ligak zentzua du txapelketa eta Esku Pilota zirkuitua barnean sartzen badira. Baliabide humano eta ekonomikoak eta denbora behar da. Esku Pilotarekin funtzionatzen du, ez da beharrez gauzak aldatu beharrik», zehaztu du. Kritika bat ere egin dio esku huskako batzorde profesionalari, oraindik Frantziako txapelketaren nondik norakoak ez zehazteagatik. «Oroitarazten diet federazio baten misio nagusia Frantziako txapelketak antolatzea dela eta dataren mugara arribatzen ari garela», deitoratu du.\nKontrako aldean, dimititu dutenek diote txapelketak antolatzea ez dela haien misio bakarra. «Gu prest ginateke. Arazoa da federazioak gure lana egitea eragozten digula. Bilkura batean hartu erabakiak ezeztatzen ditugu ondoko bilkuran eta azken buruan, denbora galtzen dugu».\nChristophe Heguyk arduran utziko duen lekua betetzeko Stephane Saint-Laurent kirol batzordeko arduraduna du buruan Lilou Echeverriak.


Laikotasun - Wikipedia, entziklopedia askea.\nEz nahasi laizismorekin.\nLaikotasuna edo sekulartasuna erlijioen mende ez dagoenaren nolakotasuna da. XIV. mendean aita santuen eta teokraziaren hegemoniari amaiera eman zioten borroketan du jatorria laikotasunak. Berpizkundea eta Erreforma bitartean hasieran, eta galikanismoaren eraginez gero, zabaldu zen laikotasuna, aita santuen gaitzespena izan zuen arren. Frantzian indar handia izan zuen: Frantziako Iraultzan apaizen konstituzio zibila ezarri zen, estatua laikotu egin zen, eta baita egutegia ere; III. errepublika bitartean iritsi zuen laikotasunak goren maila.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019-4-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Zerbait garestiagoak dira prezioak Araban (917 euro hileko), azken bi urteetan izandako igoera nabarmenaren ondorioz -ia %30-. Alokairu garestienak, berriz, Gipuzkoan daude (1.137 euroko batezbestekoa), nahiz eta azken urtean behera egin duten prezioek. Merkatuak ere bere mugak ditu, eta aurreko bi urteetan, hurrenez hurren, %18 eta %19 garestitu ziren prezioak han. Alokairuan bizitzeko herririk garestienak errenta handiak dituzten eta turismoa erakartzen dutenak dira: Donostiak, Getxok (Bizkaia), eta Zarautzek (Gipuzkoa) osatzen dute podiuma.\nDena den, eskaintza urria da hainbat faktoreren ondorioz. Turismoa da azken urteetan zeresan gehien eman dutenetako bat. Bisitarien hazkundearekin batera, gora egin dute horretara bideratutako alokairuek ere. Errentagarritasun handia ematen diete etxe jabeei -urte osoko alokairuak baino handiagoa sarri-, eta Airbnb eta antzeko plataformek erraztu egin dute jarduera hori. Reyes Carrere Donostiako EH Bilduren bozeramaileak joan den astean esan zuenez, «Donostian pisu turistiko bat irekitzen da bi egunean behin».\nNazioarteko hainbat gobernuren erronka da prezioen gorakadari aurre egin eta alokairuak prezio eskuragarrietan mantentzea. Espainian, Berlinek 2015ean ezarri zuen sistema aplikatzea da koalizio gobernua osatu duten PSOE eta Unidas Podemosek kanpainan proposatutako neurri izarretako bat. «Gune tenkatuetan» -eskaria eskaintza baino askoz ere handiagoa den horietan- prezioen igoerak mugatzean datza, alokairuen batez besteko prezioen indize bat baliatuta. Indize hori hil amaieran argitaratzeko asmoa du Madril, eta Jose Luis Abalos Garraio eta Mugikortasun ministroak esan berri du uda baino lehen eraman nahi duela neurria Espainiako Kongresura.\nAlokairuen prezioa erregulatzeak, ordea, aurkako iritzi asko ditu. Nadia Calviño Espainiako ekonomia ministroak duela pare bat aste esan zuen atzerrian prezioak erregulatu dituztenen esperientzia ez dela «oso arrakastatsua» izan -Berlingoa, kasurako-, Espainiako Bankuaren txosten bat oinarritzat hartuta. Txostenak ekonomialari liberalen tesia babesten du, esanez prezioak erregulatzeak eskaintza murrizten duela (diru gutxiago irabazten dutelako etxejabeek), eta, luzera, prezioak garestitzea dakarrela horrek. Hori da erregulazioaren aurka daudenen argudio nagusia.